U BiH, više od 30.000 osoba je smatrano nestalim usljed oružanih sukoba 1990-ih godina. Najnovije statistike iz Centralne evidencije Instituta za nestale osobe (CEN) i ICMP-ova analitika pokazuju da su muškarci bili ogromna većina nestalih, oko 87%. To znači da su iza njih uglavnom ostale žene, često sa djecom koju moraju izdržavati. Neke od tih žena su i same bile žrtve ratnih zločina, npr. seksualnog nasilja i silovanja, a raseljene su iz svojih predratnih domova. Mnoge od njih potiču iz tradicionalnih zajednica ili ruralnih područja i mogu imati deficitarna znanja neophodna za ostvaranje zakonskih prava.\n“Uprkos svojim teškim ličnim nedaćama, mnoge žene su tokom proteklih godina preuzele vodeću ulogu u nevladinom sektoru i uspješno se bore za rješavanje problema nestalih osoba u BiH, kao i na podizanju javne svijesti o ovom pitanju. Tokom svojeg rada ove žene trpe zastrašivanja, suočavaju se sa progonom i strahuju od odmazde”, rekla je generalna direktorica ICMP-a, Kathryne Bomberger. “Vjerujemo da je je ovo jedan od razloga zašto je pitanje nestalih kroz historiju bilo ‘nijemo’ i na margini. U mnogim dijelovima svijeta ono još uvijek jeste nijemo”, dodala je ona.\nU mnogim zemljama svijeta, neizvjesnost sudbine nestalih muškaraca ima i pravne posljedice, te su tako preživjeli uskraćeni za pravo na nasljedstvo, penziju i novčane naknade, a u nekim zemljama nedefinisani status nestale osobe može spriječiti žene da se preudaju. Osim toga, ovakvo traumatsko stanje preživjelih gdje vlasti odbijaju da priznaju sudbinu i otkriju lokaciju nestale osobe prepoznat je kao oblik mentalnog mučenja.\nDržava BiH je na ovu situaciju odgovorila donošenjem prvog na svijetu Zakona o nestalim osobama 2004. godine, kojim se porodici nestale osobe garantuje pravo da sazna sudbinu i lokaciju svojih najmilijih. Zakon BiH je porodici dodijelio i određene beneficije, kao što su prioritet u zapošljavanju i obrazovanju, zdravstvena zaštita, pravo na obilježavanje mjesta ukopa i finansijska pomoć. Međutim, ovaj zakon nije u potpunosti implementiran i, naprimjer, još uvijek se čeka na formiranje Fonda za pomoć porodicama nestalih osoba.\nIako je više od 70% nestalih u BiH do danas pronađeno, nestale osobe još uvijek predstavljaju jedan od najvećih problema ljudskih prava u BiH. ICMP već godinama radi sa grupama civilnog društva – kojeg uglavnom sačinjavaju i vode žene – na edukaciji o njihovim zakonskim pravima i njihovom osnaživanju sa ciljem da postanu aktivno angažovane u proces i zahtijevaju odgovore o nestalim od svojih predstavnika u vlasti. ICMP će u sklopu svojeg mandata nastaviti pružati podršku vladinim i nevladinim tijelima u BiH na razrješenju ovog važnog pitanja.


Visoki saradnik Centra za analizu evropske politike Januš Bugajski\nNedavna izjava njemačkog šefa diplomatije o članstvu Crne Gore u NATO-u je veoma pozitivna i podstaći će Sjedinjene Države da pruže još veću podršku u pogledu tog pitanja, kaže za naš program analitičar Januš Bugajski. Izvršni direktor Mekejnovog insituta, Kurt Volker smatra da još nije kasno za aktuelnu američku administraciju da se založi za dalje širenje alijanse.\nŠansa da Crna Gora dobije pozivnicu za članstvo u NATO-u do kraja godine poboljšala se poslednjih nekoliko dana, imajući u vidu izjavu njemačkog šefa diplomatije Franka Valtera Štajnmajera, nakon susreta sa crnogorskim premijerom Milom Đukanovićem, smatra visoki saradnik Centra za analizu evropske politike Januš Bugajski.\n“Drugim riječima, ako on sad javno govori da je Crna Gora ne samo na putu, već da zaslužuje članstvo i čak nagoviještava da bi to moglo da se dogodi ove godine, prije samita u Varšavi, smatram da je to veoma pozitivno. Đukanovićeva posjeta Berlinu, sastanci koje je imao, pozitivno medijsko izvještavanje o Crnoj Gori, sve to ukazuje da se Crna Gora kreće ka članstvu u NATO-u.”\nUz podsjećanje da SAD podržavaju članstvo Crne Gore, Bugajski ističe da bi Vašington volio da vidi konsenzus u Evropi u pogledu tog pitanja.\n“Ne bih želeo da nijedna sila, naročito velika poput Njemačke, oklijeva. Tako da će ovo podstaći SAD da daju još veću podršku. “.\n“Crna Gora je sigurno kvalifikovana za članstvo sada i trebalo bi da bude pozvana”\n...poruka je bivšeg američkog ambasadara pri NATO-u, Kurta Volkera, koji međutim smatra da se to neće dogoditi prije samita u Varšavi naredne godine. Volker naglašava da je prošlo predugo vremena od poslednje runde proširenja, 2008. i da to pitanje može i treba da bude prioritet administracije.\n“Znam da veliki broj ljudi u američkoj vladi i mnogi u evropskim vladama smatraju da je sada pravo vrijeme i misle da bi pozivnica trebalo da bude upućena. Crna Gora je jasno stavila da znanja da namjerava da se pridruži, primijenila je veliki broj reformi, preduzela je neophodne korake i prilično je uspješna.”\nAktuelna administracija, prema mišljenju Januša Bugajskog, nije u potpunosti jedinstvena kada je riječ o Crnoj Gori.\n“Pojedini članovi administracija veoma podržavaju članstvo CG, neki možda manje. Mislim da postoji strah da se ne antagoniziraju Rusija, ili Srbija, ili stvore neki regionalni problemi. To je pogrešna, negativna politika. Pozitivna politika je da se pozove svaka zemlja koja zaslužuje, želi i koja je kvalifikovana da bude dio alijanse.”\nIstovremeno, kaže Bugajski, Rusija doprinosi kampanji protiv NATO-a širom Evrope.\n“Zašto to ne bi radili u zemlji koja je prva u redu za članstvo. Ne bi me iznenadilo da Rusija finansira određene organizacije, stranke, pojedince, analitičare, akademike. To rade i u vezi sa Ukrajinom, kao i pokretima protiv NATO-a širom Evrope.”\nBugajski zaključuje da ruska strategija nije ništa novo i da je Crna Gore na neki način takođe meta ruskih dezinformacija.”


MILKOVIĆ PENDULUM - Energetska prekretnica ili propast\nEnergetska prekretnica ili apokalipsa (Video)\nU vreme kada se u celom svetu traže i promovišu načini kako poboljšati energetsku efikasnost i povećati procenat tzv. zelene energije koja ne ugrožava životnu sredinu Istraživačko-razvojni centar Milković Pendulum daje svoj doprinos u meri u kojoj je to moguće. Pored promovisanja života i dela akademika Veljka Milkovića naš fokus je usmeren i na upoznavanje i promovisanje novih, a zapostavljenih, tehnologija koje doprinose ovoj planetarnoj brobi.\nTim povodom je predsednik Istraživačko-razvojnog centra Milković Pendulum, fac. Zoran Pobor, gostovao u youtube emisiji produkcije TV Svetlo, u intervjuu koji je vodio eminentni srpski ekonomista i publicista Branko Dragaš.\nTema intervjua je pitanje kako i u kojoj meri domaći izumi i nove tehnologije mogu doprineti razvoju Srbije, pospešivanju domaće proizvodnje i izvoza, poboljšanju energetske efikasnosti i nezavisnosti Srbije, kao i koje su to prepreke sa kojima se domaći inovatori i društvo susreću u ostvarivanju svojih ideja i plasmana tih ideja na globalno tržište, a na dobrobit svih građana Srbije.\nU intervjuu Zoran Pobor govori o neverovatnim inovativnim proizvodima srpskih naučnika kojima je moguće ostvariti revoluciju u sektorima energetike, privrede, poljoprivrede i zaštite životne sredine. Od koncepta fabrike za trajno rešenje otpada (otpad ne postoji, sve je moguće reciklirati ili pretvoriti u energiju), preko energetski efikasnih stambenih i višenamenskih poljoprivrednih objekata sa malo ulaganja, do mogučnosti poljoprivredne proizvodnje u kontrolisanim uslovima koja traje tokom cele godine. Ovo je istovrermeno i poziv investitorima i dijaspori da ulože svoja sredstva u razvoj i izvoz domaćih tehnologija i proizvoda.\nKljučne reči: Milković ◊ Energetika ◊ Dragaš ◊ SvetloTV


U prelijepom ambijentu nikoljačke dvorane, pred oko 1000 gledalaca košarkaši Mornara su opravdali ulogu favorita i napravili brejk protiv Jedinstva u prvoj četvrtfinalnoj utakmici.\nKonačan rezultat 58:73 za Barane, ipak ne odslikava pravo stanje na terenu jer su izabranici Dušana Dubljevića igrali odlično 3 četvrtine. Međutim, iskustvo i kvalitet više bili su na stani gostujuće ekipe pa su pobjedom u gostima obezbijedili mirniji revanš u Baru.\nNajefikasniji u sastavu Mornara, bili su Aleksandar Lazić sa 19, Vladimir Mihailović sa 15, Strahinja Mićović, Milija Miković i Marko Jeremić sa po devet poena. Kod Jedinstva, raspoloženi za igru u napadu, bili su Elvis Čekić sa 26, Danilo Drašković sa osam i Nenad Vuković sa šest poena.\nRevanš mečevi su na programu 30. aprila, a plasman u polufinale su već obezbedili Budućnost i SC Derbi. Budućnost igra sa boljim iz duela Podgorice i Sutjeske, dok će SC Derbi odmeriti snage sa boljim iz duela između Mornara i Jedinstva iz Bijelog Polja.


Berza: Informacija u službi konkurentnosti\nYou are at:Home»Prethodna izdanja»2006»1»Berza: Informacija u službi konkurentnosti\nUvek aktuelna tema Beogradske berze o kvalitetnom informisanju javnosti u svojoj suštini posvećena je značaju i vrsti informacija, kao i načinu njihove distribucije korisnicima, a njena širina ostavlja dovoljno prostora da se o tome, tokom vremena na različite načine piše i razgovara, ali i da se njome pozabave brojne profesije. Zbog toga Beogradska berza na stranicama ovog, novog poslovnog magazina, ponovo aktuelizuje pitanje informisanosti samo i isključivo iz namere da na slikovit način prikaže suštinu javnih ili otvorenih akcionarskih društava, suštinu načina funkcionisanja tržišta i berze kao njegove institucije i konkurentnost kao okosnicu tržišta, a sve u svetlu blagovremene i tačne informacije.\nAko odnose na tržištu posmatramo kao koncentrične krugove i berzu kao njihov centar, onda istu tu berzu nedvosmisleno moramo shvatiti kao centralnog primaoca i centralnog davaoca značajnih informacija relevantnih učesnicima i potencijalnim učesnicima na tržištu, u trenutku i na način koji je za njih najkorisniji.\nPrva i osnova informacija od koje se polazi u stvaranju budućeg spleta tananih uzročno-posledičnih veza i odnosa, jeste informacija otvorenog akcionarskog društva. Samo opredeljenje da neki privredni subjekt za oblik organizovanja izabere akcionarsko društvo znači jasno opredeljenje za povezivanje više vlasnika kapitala, a ako pri tome opredeljenje nosi i obeležje otvorenosti, onda je to znak da je izlazak iz društva slobodan u svakom trenutku i to prodajom akcija bilo kome ko je po svojoj volji raspoložen da uđe u društvo. Ovakvo opredeljenje, dakle, već po svojoj prirodi, zahteva redovno, potpuno i blagovremeno informisanje, ne samo trenutnih vlasnika kapitala, nego celokupne javnosti, upravo zbog toga da se obezbedi suština sopstvenog organizacionog oblika – slobodno opredeljenje za izlazak i ulazak u društvo.\nSve ostale informacije možemo smatrati, u neku ruku, izvedenim, s obzirom na to da se zasnivaju i nadograđuju na osnovnu informaciju koju šalje samo društvo (o stanju u bilansnim pozicijama, o većinskim ili najvećim vlasnicima, o poslovnim planovima i odlukama, o menadžmentu kompanije i odnosima menadžmenta i vlasnika kompanije s drugim kompanijama i licima, a koja mogu biti od uticaja na poslovanje kompanije i sl.).\nNajviše korišćene informacije tipa izvedenih su one koje ukazuju na to šta se dešava na tržištu akcija svakog društva (odnos ponude i tražnje, postignute cene, obim zaključenih transakcija). Brzina i lakoća dostupnosti ove vrste informacija, od tržišta ka celokupnoj javnosti, u svojoj suštini vodi do sledećeg nivoa izvedenih informacija, a to su informacije koje javnost šalje tržištu kao reakciju na primljenu informaciju. Ova vrsta povratnih informacija upućuje se kroz opredeljenje za aktivan ulazak na tržište (izraženo nalogom za kupovinu i prodaju) kao i uslove te vrste aktivnosti (vrsta hartije, količina i cena). I opet sve iz početka. Tržište uzvraća informaciju javnosti, javnost tržištu i iz te stalne igre formiraju se uvek novi ravnotežni nivoi (cena, obim prometa). Naravno, uvek prisutne informacije samog društva, kao i najraznovrsnije informacije političkih i globalnih privrednih kretanja, stalni nadzor nad istinitošću i blagovremenošću obaveštavanja, informacije o sankcijama za neblagovremeno i netačno informisanja i sl., daju ovoj igri elemente koji je svrstavaju u fer igre, ali daju joj i ton naporne igre. U njoj uspeh igrača zavisi od njegovog sluha za prepoznavanje poruke koju svaka informacija nosi.\nI na kraju ove osnove podele po vrstama informacija, dolazimo do informacija koje su poslednje po vremenu njihovog nastanka. One su izvedene iz prethodne dve grupe informacija i nastale su sa ciljem da, namenski obrađene u različite svrhe, prikažu trendove, istorijska kretanja, veze između različitih grupa i slično, s osnovnom namerom da pomognu aktivnim igračima i ohrabre posmatrače za uključenje u igru.\nKako je informisana javnost u Srbiji\nDeo ovog rada, čiji je cilj da predstavi načine, oblike i nivo informacija koje otvorena akcionarska društva u Srbiju plasiraju javnosti, mogao bi biti najkraći deo, jer se stanje u ovoj oblasti slikovito i potpuno može prikazati jednom rečenicom: otvorena akcionarska društva Srbije, po pitanju informisanja javnosti, ponašaju se kao najzatvorenija društva, odnosno, od sebe informaciju ne šalju. Ako pri tome imamo u vidu da je ova vrsta informacija prva i osnovna, nije teško steći predstavu o tome kakav je stepen informisanosti javnosti, a u skladu s tim i slika celokupnog stanja akcionarstva i tržišta hartija od vrednosti u našoj zemlji.\nUz pomoć nekoliko primera iz naše prakse može se opisati generalno stanje, koje po svemu ima karakteristike borbe protiv konkurencije. Isključiti konkurenciju iz nekih segmenata života otvorenog akcionarskog društva, makar i privremeno, znači onesposobiti ovako definisano društvo u njegovoj suštini. To je veoma često u našoj praksi ili nedovoljno shvaćeno ili ponekad i svesno (zlo)upotrebljeno i tako će ostati sve dok takve pojave tolerišu zakonodavni, kontrolni i sudski organi. Greška ili namera? Odgovor je nepoznat, ali je poznato da se neke greške često ponavljaju.\nDakle, pođimo ponovo od osnovne karakteristike otvorenog akcionarskog društva, slobodnog izlaska i ulaska u društvo u svakom trenutku. Taj bazični princip je potvrđen i vrstom hartije od vrednosti koju je emitovalo otvoreno društvo, a to je obična akcija. Obična akcija, pored svih prava koja daje akcionaru, svom vlasniku daje i pravo na slobodno raspolaganje (imovinom). Pravo slobodnog raspolaganja podrazumeva da vlasnik akcije odluku o ostanku u društvu ili izlasku iz društva donosi, između ostalog, (a možda i pre svega) i na bazi informacija koje mu društvo daje o svom stanju u poslovanju, namerama, poslovnim dogovorima i slično. Sloboda donošenja odluke akcionara i njenog sprovođenja, nadalje podrazumeva da postoje i druga lica, koja su, takođe, po slobodnoj volji, zasnovanoj na istim informacijama, donela suprotnu odluku. Susretanje ovih slobodno donetih odluka, koje počivaju na istovremeno i istovrsno upućenoj informaciji, treba da se dešava i pod jednakim okolnostima dostupnim svima koji žele da iskažu uslove pod kojima su spremni da svoje odluke realizuju. Sve je to sročeno u pravima koja proizlaze iz vlasništva nad običnom akcijom otvorenog akcionarskog društva. Ali, kako nema prava bez obaveze, navedeno pravo vlasnika akcije je ujedno za nekog obaveza. Ono je, dakle, obaveza samog akcionarskog društva, odnosno njegovog menadžmenta, ovlašćenog za zastupanje društva i njegov zakonit rad.\nAko navedemo podatak da je u Srbiji privatizovano više od 1300 firmi (promenilo oblik organizovanja u otvoreno akcionarsko društvo) i uporedimo ga s brojem preduzeća (820) čije su akcije uključene na organizovano tržište, prostom računicom dolazimo do broja akcionarskih društava u kojima menadžment direktno krši zakon, narušavajući suštinu oblika organizovanja tih društava. Naravno, iz toga proizilazi i kršenje prava vlasnika kapitala, koji su kapital uložili u takav oblik organizovanja, računajući upravo na njegove osnovne karakteristike. Pri tome sticanje akcija u procesu privatizacije i plaćanje, ne novcem nego radom uloženim u stvaranje svojine u prethodnom sistemu, nije za prekršioce nikakva olakšavajuća okolnost. Naprotiv, ako nadalje posmatramo proces tranzicije društva ka tržišnoj ekonomiji, pomenuto kršenje zakona i uskraćivanje prava akcionara, direktno utiče na otežavanje izgradnje i pozicioniranja tržišta (u ovom delu tržišta kapitala) sa svim njegovim institucijama. Dakle, oko 480 otvorenih akcionarskih društava, pod raznim izgovorima (ali i uz blagoslov države) svoje akcionare drži kao taoce. Čak i ona društva koja objave neke informacije iz poslovanja (uglavnom jednom godišnje par bilansnih pozicija) nisu ispunila svoju obavezu prema akcionarima, jer bez uključenja na organizovano tržište informacija je svedena na beskorisno obaveštenje.\nNedostatak informacija ubija duh akcionarstva\nO načinima kojima se stvara maglovita slika poštovanja akcionarskih prava, a u suštini se radi o kvazi zakonskim procesima koji ubijaju duh akcionarstva, moglo bi se reći mnogo više nego što prostor predviđen za ovaj tekst dozvoljava. Proces preuzimanja akcionarskih društava (na način koji propisuju naša zakonska i podzakonska akta), prodaja akcija na tenderu, dokapitalizacije i slično (a sve to, obavezno, pre objavljivanja bazičnih informacija i pre uključenja na organizovano tržište), samo su forma uspostavljanja kontrole nad slobodom akcionara, što za rezultat ima njeno ograničavanje.\nU svakom slučaju, među 460 otvorenih akcionarskih društava čijim se akcijama danas trguje na slobodnom berzanskom tržištu Beogradske berze ima i onih koji su taj korak napravili nakon završenog nekog od navedenih procesa, kojim je definisan većinski akcionar nad značajnim ili natpolovičnim delom kapitala. Konkurentnost, a time i tržišne performanse akcija većine ovakvih društava bitno su smanjene. Kod nekih je čak potpuno izostala svaka tražnja, pa samim tim nema ni trgovanja njihovim akcijama.\nSve aktivnosti na „podizanju“ tržišta kapitala u Srbiji svode se u suštini na mali broj akcionarskih društava koja su značajna, kako po svojim poslovnim rezultatima, perspektivi i mestu među kompanijama iste delatnosti, tako i po tržišnim karakteristikama njihovih akcija. Tih nekoliko kompanija čiji je menadžment prepoznao suštinu otvorenog akcionarskog društva i njegove prednosti za dalji razvoj same kompanije, postale su predmet interesa i razlog dolaska novih investitora na tržište Srbije, spremnih da se ogledaju i steknu profit u uslovima poznatih pravila, omogućene konkurencije i svega onog što se ukratko zove fer odnosi. Upravo su te naše kompanije (makar ih bio i mali broj) i investitori koji izlaze na tržište pod za sve jednakim uslovima napravili ambijent u kome aktivnost samog tržišta – da obezbedi savremenije tehnološke uslove i načine za dostavljanje brze, jasne, jednostavne i tačne informacije – ima svrhe, smisla i nadasve opravdanog razloga. Ako ovome dodamo i činjenicu da se tokom prošle godine ulaganjem u hartije od vrednosti na Beogradskoj berzi mogla ostvariti značajna kapitalna dobit, kod nekih portfelja i preko 50%, slika o tome šta je sve uskraćeno građanima Srbije pomenutim nezakonitim i kvazi zakonskim radnjama dobija na bistrini.\nUloga Beogradske berze u informisanju javnosti: vrste informacija i njihovi korisnici\nObrada i distribucija informacija sa berze zasniva se na osnovnim podacima koje tržište u toku trgovanja prima od učesnika. Pod pojmom “podaci o trgovanju” (ili kako je u svakodnevnoj komunikaciji uobičajeno “data”) podrazumevaju se sve informacije koje generiše sistem za trgovanje (ili sistemi, ukoliko ih je više), kao i podaci koji se dobijaju od drugih učesnika na tržištu kapitala (izdavalac hartije, kontrolni organi itd.), a značajni su za proces trgovanja na berzi.\nU procesu distribucije informacija o trgovanju na berzi definišu se: vrste informacija i način njihovog generisanja, korisnici informacija i njihova ovlašćenja, kao i način na koji korisnik preuzima informacije.\nOperativno, svi podaci se unose u sistem za informisanje, s tim što se podaci iz procesa trgovanja u sistem informisanja unose elektronskim putem, a ostali podaci (listing, kontrolni organi, odluke organa upravljanja i sl.) u sistem informisanja unose za to ovlašćena lica – „ručno“.\nPodaci o trgovanju se mogu sistematizovati i deliti na više načina. Njihova najčešća klasifikacija je prema prirodi informacije koju treba da obezbede, odnosno, prema vremenu koje protekne od njihovog nastanka do dostavljanja korisniku, kao i prema načinu generisanja i distribucije podataka od berze.\nPrema prirodi i vremenu proteklom od nastanka do dostavljanja korisniku, informacije mogu biti: u realnom vremenu (podaci o tekućim aktivnostima na berzi: nalozi, zaključnice itd., dostupne su korisnicima neposredno u trenutku njihovog nastanka, pa je u skladu s tim, dostavljanje neprekidno tokom celog trgovačkog dana, direktno, korisnicima povezanim na berzin server za informisanje) i istorijsko-statistički (podaci pripremljeni na kraju trgovačkog dana i distribuirani u vidu fajlova na zahtev korisnika, koji ih preuzimaju direktno sa servera za informisanje, ukoliko su povezani, ili na neki drugi način u štampanoj ili elektronskoj formi preko Interneta).\nMeđu dinamičkim informacijama postoje podaci o tržištu koje sistem mora da produkuje. To su: informacije o stanju sistema za trgovanje, lista hartija od vrednosti, status trgovanja (otvaranje i zatvaranje trgovanja), nalozi za trgovanje (unos, izmena, povlačenje), zaključene transakcije, kotacije (best bid i best ask), zbirni rezultati trgovanja i berzanski pokazatelji.\nDinamičke informacije o trgovanju, (do kotacije, redosledom kako su nabrojane) spadaju u tzv. sirove informacije (row feed) jer se direktno, bez obrade, izvode iz trgovanja. Informacije kao što su: kotacije, zbirni rezultati trgovanja i pokazatelji su tzv. obrađene informacije (consolidated data feed), s obzirom na to da se dobijaju obradom sirovih informacija o trgovanju.\nPored podataka o trgovanju, za investitore su važne i informacije o kompanijama koje su listirane na berzi, informacije o članovima berze i druge (bilansi stanja, promene vlasništva većih paketa akcija, promene u menadžerskoj strukturi, rezultati kontrole i mere kontrolnih organa, sudske odluke, revizije itd.). Ove informacije spadaju u grupu posebnih, koje se odnose na statusne promene svakog od elemenata tržišta, kao što su: pregled vesti, informacije o brokerima, finansijskim instrumentima i kompanijama.\nKorisnici informacija o trgovanju na berzi su: stručne službe berze, brokeri članova berze, distributeri informacija „Data Vendors“ (imaju ovlašćenje za obradu i dalju distribuciju informacija), individualni korisnici i servisne kompanije (imaju ovlašćenje da obrađuju podatke samo za sopstvene potrebe i da ih koriste za obavljanje delatnosti, ali nemaju pravo na dalju distribuciju), telekomunikacione kompanije (koje pod ugovorenim uslovima obavljaju dalju distribuciju informacija), elektronski i štampani mediji, kao i ostali korisnici.\nSa tehničkog stanovišta, podaci se prosleđuju putem standardnih telekomunikacionih linija kao i putem Interneta, a u poslednje, vreme za njihovu distribuciju dosta se koristi i mobilna telefonija. U procesu distribucije informacija o trgovanju Beogradska berza je pažnju posvetila kako odabiru korisnih informacija tako i upotrebi modernih tehnologija, čime su postale lako dostupne svim zainteresovanim korisnicima. Ovim potezom Beogradska berza je proces trgovanja učinila transparentnim i otvorenim velikom broju potencijalnih investitora, čime je omogućila, sa svoje strane, ravnopravnu utakmicu na tržištu kapitala.\nNa potezu su ostali.


Rumunija predsjedava Evropskom unijom\nZvanično preuzela predsjedavanje\nCeremoniji su prisustvovali i predsjednik Evropske komisije Žan Klod-Junker, predsjednik Evropskog parlamenta Antonio Tajani, predsjednik Evropskog vijeća Donald Task, predsjednik Rumunije Klaus Johanis i premijerka Vijorika Dancila.\nPredsjednik Rumunije u obraćanju prisutnima kazao je da će njegova zemlja raditi kako bi EU bila jedinstvena i snažna, dodajući da su trenutno najveći izazovi za Uniju Brexit, migracije i pitanje sigurnosti.\nTask je istakao da ima potpuno povjerenje da će Rumunija učiniti sve kako bi zaštitila interese cijele Evrope.\nJunker je u obraćanju kazao da se Rumunija nalazi u samom centru Evrope te da EU bez Rumunije ne bi bila potpuna, naglasivši značaj vladavine prava i borbe protiv korupcije u cijeloj Evropi.\nOkupljeni su nosili transparente s natpisima "Dobrodošla Evropo", "Evropo ne ostavljaj nas", "Budućnost Rumunije je u EU".\nProgram rumunskog predsjedavanja Unijom sastoji se od četiri stuba, koji se temelje na dosadašnjim evropskim strategijama: Evropa konvergencije; sigurnija Evropa; Evropa kao jači globalni akter i Evropa zajedničkih vrijednosti.\nRumunija Evropska unija\nPredsjednik Klaus Johanis\nRumunija podržava dogovor Britanije i Brisela\nRumunija: Smjenjuju premijera jer neće da ublaži zakone protiv korupcije


Demonstranti napali ambasadu SAD u Bagdadu posle vazdušnih udara\n► Demonstranti napali ambasadu SAD u Bagdadu posle vazdušnih udara\nStotine demonstranata napalo je danas američku ambasadu u Bagdadu posle vazdušnih udara SAD u kojima je ubijeno 25 pripadnika proiranske šiitske oružane grupe, prenose očevici.\nDemonstranti su prethodno prisustvovali sahranama ubijenim u jednom kvartu u Bagdadu posle čega su peške otišli do jako obezbeđene Zelen zone gde se nalazi američka ambasada.\nNovinari AP-a videli su masu kako pokušava da upadne u ambasadu uz uzvike "Dole SAD".\nVidelo se kako se obezbeđenje povlači u zgradu ambasade dok su demonstranti gađali zgradu flašama vode i lomili bezbednosne kamere ispred ambasade, prenosi AP.\nDemonstranti su takođe na zidove ambasade kačili žute zastave milicije Kataeb Hezbolah koju podržava Iran na koju su SAD izvršile napad u nedelju.\nKako prenosi Frans pres iračke bezbednosne snage su došle ispred vrata ambasade kada su demonstranti počeli da budu nasilni.


Prof. dr Nadežda Basara otvorila 42. Medident - Stomatologija.me\nNaslovnaObavještenjaProf. dr Nadežda Basara otvorila 42. Medident\nProf. dr Nadežda Basara otvorila 42. Medident\n42. Međunarodni sajam medicine i stomatologije Medident 2017, otvoren je u četvrtak, 12. oktobra i trajaće do subote 14. oktobra. Sajam je otvorila jedna od najpoznatijih i svjetski najpriznatijih hematologa, prof. dr Nadežda Basara.\n– Medicina se razvija munjevitom brzinom, a da bi se držao korak sa svetskim dostignućima važno je učestvovanje na stručnim skupovima, razmena viđenja medicine sa kolegama, kao i upoznavanje sa mogućnostima i efektima savremene i precizne dijagnostike. Pošto se Srbija nalazi visoko na listi zemalja koje imaju veliki broj obolelih od karcinoma u odnosu na broj stanovnika, posebnu pažnju treba usmeriti na preventivu, a izuzetno je važan i timski rad u kome nema mesta sujeti – kazala je ona na otvaranju.\nOna je govoreći o značaju medicine navela da je pacijent centar oko kojeg se sve vrti, te da cijelo društvo treba da radi na tome da tako i ostane, jednako kao i na sprečavanju širenja nadriljekarstva.\n– Pravovremeno informisanje bitno je i za sprečavanje nadrilekarstva, u tom poslu su bitni mediji, ali aktivno moraju da se uključe i lekarska društva, lekarske komore, Ministarstvo zdravlja i sve druge srodne institucije – zaključila je dr Basara.\nNakon nje, na otvaranju je govorio dr Ferenc Vicko, državni sekretar u Ministarstvu zdravlja vlade Republike Srbije koji je napomenuo da je Medident sjajna manifestacija koja zdravstvenim radnicima pomaže da prate svetske trendove.\n– Za zdravlje nacije bitna je i stomatološka preventiva, promovisanje tehnoloških dostignuća, ali i druženje i razmena iskustava zdravstvenih radnika na Sajmu medicine i stomatologije. Domaćinima, izlagačima i posetiocima želim uspešan Sajam, a nadam se da će Medident i dalje nastaviti da raste – poručio je on.\nMikodental obilježio tri decenije uspješnog poslovanja\nUčešćem na ovogodišnjem Medidentu, kompanija Mikodental obiljležava 30 godina od osnivanja i uspješnog poslovanja. Uz veliki broj premijera, przentacija, promocija i akcija, Mikodental daje specijalni popust na zubnu tehniku. Najveći je popust na na Zirkonzahn CAD/CAM sisteme, popust od 50 odsto važi na sve setove Shofu keramike, a na akciji su i stomatološki aparati i materijali.\nOvo je samo još jedan razlog da posjetite štand jednog od najvećih distributera stomatološke opreme u Srbiji i regionu.\nPrethodni članakDr Igor Ristić: Vaš osmeh je deo vašeg ja, on vas zaista čini atraktivnijim\nSledeći članakPredstavljamo: Optosil (Heraeus Kulzer)


RTCG - Radio Televizija Crne Gore - Nacionalni javni servis :: Svijet :: Putin planira da produži amnestiju na kapital\nSTRAH OD SANKCIJA 06. 02. 2019. 22:02 >> 21:31 0\nSTRAH OD SANKCIJA\nPutin planira da produži amnestiju na kapital\nRuski predsjednik Vladimir Putin predložio je danas da se produži na najmanje još godinu dana mjera koja omogućava Rusima da iz inostranstva u zemlju vrate dobra i kapital bez opasnosti od sudskog gonjenja.\n"Moje kolege i ja... smatramo da bi bilo dobro da se najmanje na još godinu produži amnestija na kapital", rekao je Putin na jednom poslovnom skupu.\nPredsjednik Rusije je priznao da su razne manjkavosti, među kojima nedostatak garancija za zaštitu privatne imovine, primorale mnoge preduzetnike da u inostranstvu registruju svoje djelatnosti.\nSadašnje mjere ističu krajem februara.\nOdliv kapitala iz Rusije skoro se utrostučio 2018. godine u privatnom sektoru, sa 25,2 milijardi dolara 2017. na 67,5 milijardi dolara prošle godine.\nTaj trend obično je pokazatelj teškoća s kojima se suočava Rusija u privlačenju investicija.\nStručnjaci smatraju da je odliv kapitala iz Rusije 2018. rekordni od krize kroz koju je prošla zemlja 2014. i 2015. godine. U tom periodu iz zemlje je izašlo više od 150 milijardi dolara zbog tada uvedenih sankcija zbog ukrajinske krize.\nSituacija se potom popravila. Strah je novih američkih sankcija Rusije rezultirao je povratkom u zemlju dijela kapitala.\nPrema studiji banke Rajfazen, oko pet milijardi dolara je vraćeno u Rusiju za jedan mjesec, u januar 2018. godine.\nRusija Vladimir Putin\nRusija šalje SAD medicinsku pomoć do kraja dana\n01. 04. 2020. 3\nZa lažnu vijest o koronavirusu do pet godina zatvora\n31. 03. 2020. 2\nRusija: 500 novozaraženih, umrlo 17 osoba\nRusija da bude spremna za brzo širenje virusa


Beta 14. aprila 2021. 21:50\n„Mislim da naše prisustvo u Avganistanu treba da bude koncentrisano na razlog zašto smo tamo otišli na prvom mestu… a to je da osiguramo da Avganistan više ne služi kao baza za novi napad na našu zemlju. To smo uradili. Ispunili smo taj cilj“, rekao je Bajden, prenosi agencija Frans pres.\nBajden je danas rekao da napadi 11. septembra 2001. godine „ne mogu da objasne“ zašto bi američka vojska i dalje, 20 godina nakon toga, bila prisutna u Avganistanu.\n„Držaćemo talibane odgovornim za njihovu preuzetu obavezu da neće dozvoliti ni jednom teroristi da preti SAD ili njihovim saveznicima sa avganistanskog tla“, rekao je američki predsednik i pozvao Pakistan da učini više da pomogne Avganistanu.\n„Ne možemo nastaviti ova cilklus produžetka ili produženja našeg vojnog prisustva u Avganistanu nadajući se da ćemo stvoriti idealne uslove za povlačenje, očekujući drugačiji rezultat“, rekao je Bajden.


Čajetinac izabran za predsednika FK FAP – Vila As\nČajetinac izabran za predsednika FK FAP\nJuče je u Priboju održana Skupština fudbalskog kluba FAP iz Priboja, na kojoj je izabran novi predsednik. Dosadašnji člana Upravnog odbora Milan Lojanica iz Čajetine je imenovan za predsednika kluba.\nVelikom prijatelju i navijaču popularnih „kamiondžija“ ukazano je jednoglasno poverenje 15 prisutnih delegata. Sednica najvišeg zakonodavnog tela kluba počela je odavanjem pošte iznanada preminulom predsedniku Nikoli Joksimoviću, koji je za vreme svog mandata ostavio neizbrisiv trag u funkcionisanju kluba duge i bogate sportske i fudbalske istorije.\nSkupštini je prisustvovao i predsednik opštine Priboj Lazar Rvović i pritom obećao podršku nadležnih institucija, ali i poželeo što brži izlazak iz rezultatske krize.\n„Uvek su ljudi iz rukovodstva kluba uspevali da pronađu izlaz iz teških situacija. Uveren sam da će to ponovo uspeti bez obzira na trenutan nezavidan položaj na tabeli. FAP je sportski ponos Priboja i to će uvek biti uz zajedničke napore i saradnju svih struktura kluba“, veruje Rvović.\nMilan Lojanica iz Čajetine nije menjao tim saradnika. Reklo bi se, uz veliku dozu optimizma, uverio je prisutne delegate da se trenutna situacija može prevazići.\n„Volim FAP i to je bilo presudno u mojoj odluci da prihvatim novu funkciju. Svi smo iskusni fudbalski radnici, moramo se ponašati u skladu sa ugledom i renomeom kluba. To je jedini put koji nas može voditi do ostvarenja cilja, opstanka u ligi. Optimista sam, verujem u lepšu budućnost uglednog sportskog kolektiva koji je u prošlosti iznedrio bezbroj velikih fudbalskih asova“, istakao je Lojanica zahvaljujući se na ukazanom poverenju.


Vučić EU: Samo recite želite li nas ili ne, hoćemo jasnu sliku – SveVesti.net\n“Moramo da znamo, i to je ono što pitam mnoge unutar EU. I – ako rešimo naše probleme sa Prištinom, kada možemo da računamo na to postanemo članica Unije, 2025. ili neke druge godine. Nismo dobili odgovore”, rekao je Vučić na konferenciji za novinare posle skupa “Strateški dijalog o Zapadnom Balkanu” u organizaciji Svetskog ekonomskog foruma.\n“Znamo da je pred nama još posla – od vladavine prava, ekonomskih reformi.. Spremni smo da to uradimo. Samo nam recite, nećemo biti razočarani kao naši partneri, da li nas želite ili ne, želimo jasnu situaciju i pobrinućemo se za sebe, za građane, za to smo izabrani”, rekao je on.\nSrbija nije u tolikoj meri “evrooptimistična” kao Severna Makedonija i Albanija, jesmo na evropskom putu, ali ne molimo nikog ništa samo insistiramo da “jasnom putu i jasnoj budućnosti”, zaključio je Vučić.\n“Ono što smo danas saznali jeste da kada se radi o ekonomskom rastu i investicijama stavri ne izgledaju tako loše na Zapadnom Balkanu”, rekao je on i dodao da lideri u regionu čine određene korake a sve s ciljem jače integracije u regionu.\n“Postoje brojne prilike, kao i izazovi”, rekao je on, dodajući da se na skupu razgovaralo i o inicijativi za uspostavljanje unutrašnjeg tržišta u regionu, inovacijama, povezivanju i konkurentnosti.\n“Ne umeju da kažu ko će još u EU, ali kako ne vide da smo i mi njima potrebni“\n“Na pitanje kakva je naša budućnost, nisu u stanju da odgovore”, istakao je Vučić u izjavi novinarima.\n“Mi ćemo da nastavimo reforme zbog naših građana i zbog naše budućnosti. Hoćemo da unapredimo našu ekonomiju. Želimo da nastavimo ubrzani rast. Mi ćemo zadržati naš rast na preko 3,6 odsto. Oni su za evro zonu smanjili sa 1,3 na 1,1 odsto”, rekao je Vučić.\n“Bilo je bitno što smo čuli iz različitih delova Evrope da mora da se donese neka odluka vezano za naš region. Veoma je bitno da se u ponedeljak ili utorak sretnem sa Makronom”, kazao je on.\n“Nisam krio pred svima da ćemo da sarađujemo sa svima, i da tako podižemo našu ekonomiju”, rekao je on i dodao da je imao odlične razgovore sa čelnikom EBRD, i da očekuje da postanemo sedište za 4. industrijsku revoluciju Svetskog ekonomskog foruma.\n“Ja se ponosim pozicijom Srbije, ja je ne krijem, svima kažem šta mislim. Dugo smo promišljali kakvu politiku da vodimo i razgovaraću sa Anom Brnabić da idemo u Skupštinu i da tamo razgovaramo o svim spoljnopolitičkim okolnostima i o vojnoj neutralnosti, i da je potvrdimo i, o evropskom putu, i da i to potvrdimo”, rekao je Vučić.\n“Srbija ulaže napore kako bi unapredila poslovno okruženje u zemlji i nadam se da se to oslikava u izveštajima Svetskog ekonomskog foruma. Beograd je spreman za organizaciju godišnjeg skupa pod okriljem Foruma”, istakao je Vučić.\nOd 1991, EBRD je na Zapadnom Balkanu investirao više od 11,5 milijardi evra, uz poruku da je taj region “dobro mesto za investiranje”.\nU spotu se ukazuje da je fokus EBRD-a na finansiranju privatnog sektora, infrastrukture, zelene ekonomije…\n“I, kao što vidite, ja to mrtav hladan kažem na svakom mestu i nimalo se ne sekiram šta će ko da mi kaže. To je pozicija jedne nezavisne, suverene zemlje, koja donosi odluke o sebi, koja bira svoju budućnost i gradi je na najbolji mogući način. Ko će da nas podrži, ko neće – njihova stvar. Da plačemo, da molimo nekoga za bilo šta – ne pada mi na pamet”, rekao je on.\nPrevious Bilčik: Cilj da pomognem u dijalogu vlasti i opozicije\nNext Linta kritikuje predlog Odbora za veterane Sabora


Sremski nastavnici spremni na uvođenje novog predmeta - Ozon Media\nSremski nastavnici spremni na uvođenje novog predmeta\nSremska Mitrovica – Sremskomitrovački Centar za promociju zdravlja je tokom septembra meseca sprovodio obuke nastavnika za uvođenje novog predmeta „Fizičko i zdravstveno vaspitanje“ i primenu relevantnih programskih sadržaja u osnovnim školama Sremskog okruga.\nSprovedeno je ukupno četiri edukacije, a njima je obuhvaćeno oko 110 nastavnika svih osnovnih škola u Sremu.\nCilj obuka je bio da se nastavnici fizičkog vaspitanja upoznaju sa karakteristikama nastavnog programa novog predmeta „Fizičko i zdravstveno vaspitanje“, koji se uvodi u pete razrede osnovnih škola širom Srbije. Кao poseban cilj izdvaja se unapređenje kompetencija nastavnika za realizaciju sadržaja zdravstvenog vaspitanja na temu higijene i zaštite životne sredine, značaja pravilne ishrane i uticaja na zdravlje, kao i značaja fiziče aktivnosti na zdravlje i planiranje nastave u skladu sa zdravstvenim statusom učenika.\nPored ovladavanja u primeni ključnih novina novog predmeta, nastavnici su na kraju obuke osposobljeni da realizuju zdravstveno vaspitni rad na pomenute teme, kao i da motivišu učenike za aktivan i odgovoran odnos prema zdravlju.\nEdukacije je organizovao Zavod za unapređivanje obrazovanja i vaspitanja, u saradnji sa Školskim upravama i Zavodom za javno zdravlje Sremska Mitrovica.\nOve godine izostaje još jedna manifestacija


Parlament EU kritikuje Trampa, odnos prema Delegaciji EU | EurActiv Serbia\nU pismu koje je upućeno 9. januara, a u koje je agencija AP imala uvid, navodi se da delegacija Parlamenta EU traži od obe strane da "ne podrivaju jedna drugu".\nNemački Dojče vele (Deutsche Welle) javio je da je Stejt department doneo odluku o promeni diplomatskog statusa Delegacije EU u Vašingtonu krajem 2018. godine a da nije obavestio Brisel. Tim potezom Delegacija EU u SAD je sa nivoa diplomatskog predstavništva suverene države spuštena na nivo predstavništva međunarodne organizacije.\n"Trampova administracija nije mogla izabrati gori trenutak da napadne EU", rekla je Maritje Šake, potpredsednica parlamentarne delegacije EU. Umesto da se sukobljavaju, EU i SAD treba da budu zajedno kako bi se "suočili sa zajedničkim izazovima iz zemalja kao što su Kina, Rusija i Iran", rekla je Šake.\nOd početka mandata, Tramp remeti višedecenijske čvrste odnose Vašingtona i EU - uveo je carine na čelične proizvode iz EU, zapretio carinama na automobile, odbacio sporazum koji su dve stane postigle s Iranom da ograniče nuklearnu pretnju i povukao SAD iz globalnog klimatskog sporazuma za koji se zalaže EU.\nPovrh toga, poslanici Evropskog parlamenta žale se da Tramp i najviši zvaničnici administracije "kritikuju EU kao birokratsku... i hvale populističke i nacionalističke pokrete" nasuprot aktuelnih vlada u članicama. Poslanici su naveli da se to svodi na diplomatski prezir.\n"Takvi potezi primereni su suprotstavljenim globalnim silama i mogu samo dovesti do veće fragmentacije umesto do preko potrebnog jačanja saradnje", navodi se u pismu.\nEvropske diplomate ocenile su ranije za Dojče vele da potez Vašingtona "definitivno nije pitanje protokola, već nešto sa veoma nedvosmislenom političkom pozadinom". Te diplomate su potvrdile da Brisel i Vašington raspravljaju o tom problemu i da se još razmatra zvaničan odgovor EU.\nUpitana da komentariše najnoviji potez Vašingtona, portparolka Evropske komisije Maja Kocijančič rekla je za EURACTIV.com da se trenutno sa američkom administracijom razmatraju moguće implikacije tog poteza na Delegaciju EU u SAD. Ona je ponovila izjavu Visoke predstavnice Federike Mogerini, da veze EU i Vašingtona sežu mnogo dalje od Vašingtona i da su ukorenjene u društvima sa obe strane Atlantika.\n"Kakve god političke nesuglasice imali sa američkom administracijom, mi ostajemo prirodni partneri, prirodni prijatelji, i naše prijateljstvo će opstati", rekla je Kocijančič, koja je odbila da odgovori da li Brisel priprema nekakav primereni odgovor.


Britansko tužilaštvo: Aleksandar Petrov i Ruslan Boširov pokušali da ubiju Skripalje - Ekonomske Vesti\nBritansko tužilaštvo: Aleksandar Petrov i Ruslan Boširov pokušali da ubiju Skripalje\n5. sep. 2018 5. sep. 2018 Andrija Matić 1 Comment\nBritansko tužilaštvo će podići optužnicu protiv ruskih državljana Aleksandra Petrova i Ruslana Boširova, koji se terete da su pokušali da ubiju bivšeg dvostrukog špijuna Sergeja Skripalja i njegovu kćer Juliju, a naneli su teške štete zdravlju saradniku britanske policije Niku Bejliju.\nOd Interpola će biti zatraženo raspisivanje crvene poternice za njima, a već je izdat evropski nalog za hapšenje, što znači da bi trebalo da budu uhapšeni ukoliko se nadju na teritoriji bilo koje članice EU, preneli su ruski mediji informacije iz Londona.\nBritansko tužilaštvo neće tražiti izručenje Petrova i Boširova od Rusije, jer ruski Ustav ne dozvoljava ekstradiciju gradjana Rusije stranim državama.\nSkotland Jard je sa svoje strane saopštio da su Aleksandar Petrov i Ruslan Boširov stigli u Veliku Britaniju 2. marta ove godine i boravili u hotelu na istoku Londona. Ta policija tvrdi da su u hotelskoj sobi, u kojoj su boravili, nadjeni tragovi nervno-paralitičkog sredstva „novičok“.\nZvanična predstavnica Ministarstva inostranih poslova Rusije Marija Zaharova izjavila je da tom ministarstvu ništa ne znače imena Aleksandra Petrova i Ruslana Boširova.\nRuski hemijski stručnjaci su ostali pri tvrdnji da bi „novičok“, u koncentraciji o kojoj govore Britanci, na licu mesta ubio sve koji su s njime došli u kontakt.\n← Uljanik: Otkazani brodovi će državu koštati 70 miliona evra\nUpozorenje putnicima u Srbiju →\nOne thought on “Britansko tužilaštvo: Aleksandar Petrov i Ruslan Boširov pokušali da ubiju Skripalje”\nPingback: Putin pronašao Petrova i Boširova - Ekonomske Vesti


Peking zatražio od Londona se ne meša u pitanja Hongkonga\n► Peking zatražio od Londona se ne meša u pitanja Hongkonga\nKineske vlasti pozvale su danas Veliku Britaniju da se "ne meša" u unutrašnja pitanja Hongkonga, nakon što je britansko Ministarstvo inostranih poslova izrazilo zabrinutost zbog protesta u Hongkongu.\nŠef britanske diplomatije Dominik Rab je u petak u telefonskom razgovoru sa šeficom hongkonške vlade zatražio nezavisnu istragu o neredima tokom protesta protiv vlasti koji se dva meseca održavaju u Hongkongu.\n"Kina zvanično poziva Veliku Britaniju da odmah obustavi sve akcije mešanja u pitanja Hongkonga i unutrašnja pitanja Kine", navela je kineska diplomatija.\nKina smatra da je Rab doneo "pogrešnu odluku" da pozove Keri Lam.\nKineske vlasti sve više smatraju da demonstracije u Hongkongu imaju podršku sa Zapada.\nProtesti u Hongkongu počeli su početkom juna zbog protivljenja građana predlogu zakona o ekstradiciji koji predviđa izručenje osumnjičenih Pekingu. Protivnici tog zakona navode da on predstavlja pretnju slobodama Hongkonga, garantovanim u toku 50 godina, od 1997, kada je Kina ponovo preuzela kontrolu nad tom bivšom britanskom kolonijom.\nPeking optužio SAD da ugrožavaju mir posle najavljene posete Tajvanu\nKina je danas optužila SAD da "ugrožavaju mir" posle najavljene posete američke delegacije Tajvanu.


U Siriji razmena 40 zatvorenika\n► U Siriji razmena 40 zatvorenika\nSirijske vlasti i pobunjenici koji imaju podršku Ankare danas su razmenili zatvorenike na severu Sirije, saopštile su turske vlasti.\n"Mnogi ljudi koji su bili zatočeni kod pobunjeničkih grupa i kod sirijskih vlasti danas su razmenjeni u simultanoj akciji", navodi se u saopštenju turskog Ministarstva inostranih poslova.\nRazmena je izvršena u mestu Al Bab u provinciji Alep na severozapadu Sirije.\nTo je sprovedeno u okviru mirovnog procesa postignutog na pregovorima u Astani čiji su pokrovitelji Turska, Rusija i Iran.\nTurska podržava pobunjenike, dok su Rusija i Iran saveznici vlasti predsednika Sirije Bašara el Asada.\nOpoziciona Sirijska opservatorija za ljudska potvrdila je vest o razmeni zatvorenika navodeći da je razmenjeno po 20 zatvorenika sa obe strane.\nMeđu njima je bilo 11 žena, navela je opservatorija i podsetila da je slična razmena zatvorenika bila u novembru.


Crna Gora dozvolila gradnju crkve na Ostrvu cveća - Sputnjik Srbija\n01:34 24 Jun 2021\nCrna Gora dozvolila gradnju crkve na Ostrvu cveća\n09:20 18.02.2020 (osveženo 13:44 18.02.2020) Preuzmite kraći link\nGlavni državni arhitekta Ministarstva održivog razvoja Crne Gore Dragan Vuković dao je saglasnost Mitropoliji crnogorsko-primorskoj na idejno rešenje za izgradnju Hrama Svetog Sergija i Vakha i parohijskog doma na lokalitetu Brda, u blizini Ostrva cveća, u Tivtu.\n„Daje se saglasnost na idejno rešenje za izgradnju Hrama Svetog Sergija i Vakha na parceli u katastarskoj opštini Đuraševići u zahvatu Državne studije lokacije (DSL) ‘Kaladrovo - Ostrvo cveća - Brdišta“, navodi se u rešenju koje potpisuje Vuković, prenose Vijesti.\nMinistarstvom nakon ostavke ministra Pavla Radulovića koordinira premijer Duško Marković.\nKako se pojašnjava, saglasnost se izdaje na osnovu Državnih smernica razvoja arhitekture.\n„Smernicama za arhitektonsko oblikovanje i materijalizaciju objekata u okviru DSL, utvrđeno je da u oblikovnom smislu objekat treba da bude reprezentativan, uklopljen u ambijent i to sa kvalitetnim materijalima i savremenim arhitektonskim rešenjima. Likovno i oblikovno rešenje građevinskih struktura mora svojim izrazom da doprinese opštoj slici i doživljaju ekskluzivne turističke zone, reprezentativnošću i kvalitetom obrade i izrade. Na osnovu uvida u predmetnu tekstualnu i grafičku dokumentaciju, glavni državni arhitekta konstatuje da su arhitektonske karakteristike predloženog idejnog rešenja u skladu sa smernicama DSL“, navodi se u rešenju koje je potpisano 17. januara, u jeku protestnih litija koje organizuje Mitropolija protiv Zakona o slobodi veroispovesti.\nIdejnim rešenjem u koje su „Vijesti“ imale uvid, predviđena je gradnja crkve od oko 80 kvadrata i parohijskog doma od 109 metara kvadratnih.\n„Lokacija ima kolski pristup sa lokalnog puta koji se nalazi na severnoj strani parcele i koji vodi do gradskog groblja Brdišta. Na parkiralištu pored gradskog groblja, koje se nalazi u blizini predmetne lokacije, na oko 50 metara, obezbeđena su 44 parking mesta. Na predmetnoj lokaciji je predviđeno osam parking mesta uz parohijski dom. Na osnovu projektnog zadatka, na lokaciji su planirani crkva, parohijski dom, nadsrtešnica sa klupama kao mesto za susret vernika i kratki predah i prostor za paljenje sveća“, piše u odobrenom idejnom rešenju.\ncrkva, Ostrvo cveća, Crna Gora


Roberta Mecola izabrana za predsednicu Evropskog parlamenta | EurActiv Serbia\n"Moramo povratiti izgubljeni zamah kada se radi o odnosu sa Zapadnim Balkanom", rekla je Mecola u obraćanju evroparlamentarcima pošto je izabrana za predsednicu EP.\n"Ne možemo čekati još dve decenije da naredna žena stoji na ovom mestu", rekla je Mecola.\nU svom govoru je rekla da će nastojati da EP nastavi ostavštinu Sasolija, koji je, kako je istakla, bio borac za Evropu, zajedničke vrednosti, demokratiju, dostojanstvo, pravdu, solidarnost, jednoakost, vladavinu prava.\n"Želela bih da ljudi ponovo zadobiju poverenje i entuzijazam za naš projekat kako bi ovaj zajednički prostor postao sigurniji i pravedniji", rekla je Mecola.\n"U narednim godinama ljudi širom Evrope će tražiti od naše institucije vođstvo i usmeravanje, dok će drugi nastaviti da testiraju granice naših demokratskih vrednosti i evropskih principa. Moramo se boriti protiv antievropskog diskursa koji se tako lako i brzo širi", izjavila je nova predsednica EP.\n"Diktatori nas nikad neće podeliti", rekla je Mecola.\n"Ne možemo biti istinski celi dok je Kipar podeljen", kazala je.\nPodsetivši na novinare koji su ubijeni zbog svog posla, Mecola je rekla da je njihova "borba za istinu i pravdu naša borba".\nPredsednik EP ima mandat od dve i po godine, a njegova uloga podrazumeva predsedavanje debatama i aktivnostima Evropskog parlamenta. Takođe predstavlja Parlament u Evropskoj uniji i na međunarodnoj sceni. Za donošenje većine zakona EU i budžeta EU potreban je potpis predsednika EP.


HR Biznis partnering pravi razliku u poslovanju\nŠta je HR Biznis partnering?\nHR Biznis partnering je sve zastupljeniji model današnjeg savremenog poslovanja. Razvoj tehnologije, sve veća mobilnost radne snage i drugi visoki zahtevi koji se nameću onima koji upravljaju biznisom, traži sa njihove strane ozbiljnu podršku i partnerstvo u ostvarivanju profesionalnih uspeha.\nReč „partner“ dolazi od reči „part“, što znači deo ili segment nečega. Tako, HR biznis partnering predstavlja važan deo u strateškom planiranju i vođenju svakog biznisa. HR biznis partnering podrazumeva blisku saradnju sa liderima u pravcu ostvarivanja strateških ciljeva.\nŠta HR Biznis partnera čini strateškim partnerom u današnjem poslovanju?\nHR biznis partner nije samo titula, već predstavlja rolu koja prvenstveno dobrim poznavanjem i razumevanjem zahteva biznisa, pomaže liderima u osnaživanju ljudskih resursa, kako bi se dostigli očekivani rezultati. Strateškim pravcima, HR Biznis partneri pružaju smernice kako uspešno voditi zaposlene, kako obezbediti njihovu motivaciju, razvijati njihove sposobnosti i postizati uspehe. Na tom putu strateški doprinos se ogleda u dizajniranju organizacione strukture, razvoju kulture unutar organizacije, kao i upravljanu promenama sa kojima se susreću kako zaposleni, tako i njihovi rukovodioci.\nKoje veštine i znanja treba da ima HR Biznis partner?\nBiti efektan HR biznis partner, znači biti pre svega biti dobar poznavalac biznisa i oblasti rada u segmentu ljudskih resursa. Da bi bio dobar savetnik i podrška liderima u uspešnom vođenju biznisa, HR Biznis partner treba da bude odlučan, spreman na saradnju, orjentisan na postignuće, radoznao, hrabar da istupi i utiče na poslovne odluke, onda kada je to potrebno. HR Biznis partner svojim intergritetom i profesionalnošću treba da predstavlja uzor organizaciji u pristupu kako ljudske resurse osnažiti i uspešno voditi u svrhu održivog poslovanja.\n„Činjenica da smo izloženi stalnim promenama u životnom i poslovnom okruženju, zahteva od organizacije uspešno prilagođavanje i obezbeđivanje adekvatnih resursa koji će uticati na sveukupno postignuće same organizacije. U tom smislu, HR Biznis partnerima je u fokus kako se zapošljavaju, razvijaju i zadržavaju talenti u organizaciji, kako podići produktivnost zaposlenih, njihovu posvećenost poslu i privrženost organizaciji u kojoj rade.“ – kaže Jelena Čorak, konsultant za ljudske resurse i organizacioni razvoj iz kompanije HR Xcel.\nSve više privatnih biznisa traže eksternu podršku iskusnih HR profesionalaca kroz outsourcing usluge HR biznis partneringa.\n“Naš tim iskusnih HR profesionalaca se trudi da klijentu pruži rešenja prilagođena njegovim potrebama. Kada je reč o HR Biznis partnering, naš ključni doprinos je osnaživanju klijenta u impelmentiranju HR biznis partnering modela, kao I planskom razvoju njihovih HR saradnika na putu postajanja efektivnih HR biznis partnera.”- kaže Jelena Čorak.


Veći broj potrošača bez struje zbog dvodnevnih radova - PressLider.rs\nVeći broj potrošača bez struje zbog dvodnevnih radova\n18. aprila 2018. 18. aprila 2018. Marina Trmčić\t0 Comments Čačak, Iskljucenja, Potrošači, Radovi, Struja\n-zbog radova na niskonaponskoj mreži, bez električne energije biće potrošači u Čačku, naselje Lupnjača u ulici 17 u vremenu od 08:00 -16:00 časova.\n-zbog radova na niskonaponskoj mreži, bez električne energije biće potrošači u Stančićima, naselje Čegar, u vremenu od 09:00 -14:00 časova.\n-zbog radova na niskonaponskoj mreži, bez električne energije biće potrošači u Kačulicama i Žaočanima, zaseok Ćirovača i Sušara u vremenu od 09:00 -14:00 časova.\n-zbog radova na niskonaponskoj mreži, bez električne energije biće potrošači u Čačku, u Kursulinoj ulici, u vremenu od 08:30 -14:00 časova.\n-zbog radova na niskonaponskoj mreži, bez električne energije biće potrošači u Čačku, u ulici Svetog Save, na raskrsnici sa ulicom Vojvode Stepe, kod Drekcije GP Ratko Mitrović, u vremenu od 08:00 -12:00 časova.\n-zbog radova na reviziji trafostanica u Lubiću, bez električne energije biće potrošači u Ljubić Polju, u ulicama 557, 560 I 562, do mosta na kanalu-zbog radova na reviziji trafostanica u Čačku, bez električne energije biće potrošači u ulicama Mostarskoj, Savskoj, Gučkoj, delu Dragačevske, delu Nušićeve, u zgradama-Kaluđericama i delu Bulevara Vuka Karadžića od 10:00 -13:00 časova.\n← Veče poezije u Klubu Doma kulture\nNa premijeri “Čarobnog prstena“ plovidba Drinom i vožnja “ćirom“ →


Izvor: RTS, 20.Maj.2022, 21:27\nPrvi čovek košarkaške Evrolige Đordi Bertomeu, rekao je na konferenciji za novinare u Beogradu, gde se održava fajnal-for, da Srbija neće skoro imati dva tima u tom takmičenju.\nBertomeu je objasnio da Srbija ima predstavnika u eliti ako srpski tim osvoji ABA ligu, dok je opcija za drugi tim specijalna pozivnica.\nPrema njegovim rečima, specijalne pozivnice se dodeljuju >> Pročitaj celu vest na sajtu RTS << timu koji ima perspektivu iz ugla lige, što nije uvek kompatibilno sa rankingom jedne lige, u ovom slučaju ABA lige.\n"Ako je pitanje da li će dva tima iz ABA lige igrati u Evroligi biti sledeće sezone - da, moguće je. Šampion ABA lige će igrati u Evroligi sledeće sezone, ali ne postoji garancija za drugoplasirani tim, odnosno finalistu", rekao je Bertomeu.\nNaveo je i da je ovaj region za Evroligu veoma važan jer zbog unikatne mogućnosti da stvara talente i da je zbog toga važno da fokus bude na ovom regionu.\n"Ne očekujem da će dva srpska tima uskoro igrati u Evroligi u istoj sezoni. Neophodan uslov za to je da jedan od njih osvoji ABA ligu, a drugi Evrokup, što se ove godine neće dogoditi. Beograd je za nas sjajno tržište, zato smo i tu. Ovde imamo tim koji je godinama konkurentan - Crvenu zvezdu, Partizan je takođe tu, u budućnosti je moguće da oba igraju, ali u zavisnosti od broja klubova. Ne očekujem dva tima iz Beograda u Evroligi uskoro, ali je to u budućnosti moguće", rekao je Bertomeu.\nOn je izrazio uverenje da Rusi više neće igrati Evroligu, pa će jedna pozicija biti otvorena zasigurno, s obzirom na to da CSKA ima A licencu.\nIzvor: SrbijaDanas.com, 21.Maj.2022, 19:42\nTo je Željkov dom!..Legendarni turski reprezentativac Ibrahim Kutlaj probudio je maštu navijačima Partizana o povratku u Evroligu, samo dan pošto je prvi čovek Evrolige Đordi Bertomeu poručio kako je teško da dva beogradska kluba dogodine budu učesnici elitnog takmičenja...Nekadašnji bek ovih...


Hoće li vakcina protiv kovida biti obavezna za sve građane Srbije - 13.11.2020, Sputnik Srbija\nOdluka o tome da li će vanredna imunizacija stanovništva biti obavezna u Srbiji zavisiće od epidemiološke situacije u zemlji. Ministar zdravlja trebalo bi da se... 13.11.2020, Sputnik Srbija\n19:14 13.11.2020 (Osveženo: 03:11 26.08.2021)\nOdluka o tome da li će vanredna imunizacija stanovništva biti obavezna u Srbiji zavisiće od epidemiološke situacije u zemlji. Ministar zdravlja trebalo bi da se konsultuje sa vrhunskim stručnjacima i institucijama koliko je određena vakcina protiv kovida korisna, koje su indikacije, kao i koje su rizične grupe koje treba da je prime.\nIzmenama Zakona o zaštiti stanovništva od zaraznih bolesti ministar zdravlja će odlučivati o tome hoće li vakcinacija protiv korona virusa u Srbiji biti obavezna. Za sada je dogovoreno milion i osamsto hiljada doza Fajzerove vakcine protiv korone, što bi obezbedilo vakcinaciju za devetsto hiljada građana Srbije, a pregovara se i sa ruskim i kineskim proizvođačima.\nRedovna imunizacija u Srbiji podrazumeva vakcinaciju dece od rođenja do petnaeste godine i to protiv tuberkuloze, hepatitisa B, difterije, tetanusa i velikog kašlja, protiv dečje paralize, protiv oboljenja koja izaziva hemofilus influence tip b, protiv malih boginja, zauški i rubeole. Vanredna vakcinacija se, sa druge strane, odnosi na bolesti kao što su grip i kovid 19 i obavlja se u periodu epidemije zarazne bolesti.\n© Sputnik / Pavel Lьvov / Uđi u foto-galerijuRedovnom imunizacijom u Srbiji pokriveno je deset smrtonosnih bolesti koje primaju deca od rođenja do petnaeste godine.\nRedovnom imunizacijom u Srbiji pokriveno je deset smrtonosnih bolesti koje primaju deca od rođenja do petnaeste godine.\nDa li je korisno obavezno vakcinisanje građana Srbije\nVakcina protiv korona virusa prema rečima imunologa Radmila Petrovića bitna je da u početku uspori, a kasnije i smanji broj obolelih, odnosno da obezbedi jenjavanje epidemije. Upitan koji su kriterijumi za donošenje odluke da jedna vakcina bude obavezna za čitavo stanovništvo, naš sagovornik kaže da je to mnogo široko pitanje:\n„Ministar zdravlja bi trebalo da se konsultuje sa vrhunskim stručnjacima i institucijama o tome koliko je ta vakcina korisna, koje su indikacije, koje su rizične grupe koje treba da je prime. To je ono što je najbitnije“.\nPetrović je uveren da vakcinacija protiv kovida ne može da bude obavezna za sve, jer teško da ćemo moći da obezbedimo 13.5 miliona doza vakcina koje bi bile dovoljne za svih 6.5 miliona stanovnika Srbije. Pošto je i kod ove vakcine, kao i kod one protiv gripa, neophodna revakcinacija. To je teško zbog toga što nijedna zemlja proizvođač neće prodavati vakcinu drugima dok prvo ne obezbedi svoje građane.\nRizične grupe najvažnije\n„Na osnovu svih ovih dosadašnjih predloga, trebalo bi da se vakcinacija protiv kovida bude kao kod gripa. Da se vakcinišu prvo zdravstveni radnici, zatim rizične grupe koje su najviše u kontaktu sa zaraženim osobama, te strategijske grupe kao što su oni koji rade u policiji, zatim u vojsci, u opštinama oni koji su najviše izloženi jer ne mogu drugačije da se zaštite nego vakcinom. Tako da, ministar treba da odluči na osnovu predloga Batuta i Komisije za zarazne bolesti Republike Srbije koja ni jedanput do sada nije zasedala“, kaže Petrović.\nImunolog je zagovornik obavezne vakcinacije, jer da nije bilo vakcina u prošlosti, danas bismo imali variola veru i druge bolesti koje su iskorenjene. Vakcina je, podseća, najveće epohalno otkriće koje je omogućilo da se spreče pomori i velike epidemije.\n© Sputnik / Georgiy Zimarev / Uđi u foto-galerijuPostojeće vakcine protiv kovida 19 nemaju neželjene efekte jer je prošlo više od mesec dana od prve vakcinacije, i sve negativne posledice koje bi se pojavile posle ovog perioda nemaju veze sa vakcinom.\nPostojeće vakcine protiv kovida 19 nemaju neželjene efekte jer je prošlo više od mesec dana od prve vakcinacije, i sve negativne posledice koje bi se pojavile posle ovog perioda nemaju veze sa vakcinom.\nNaš sagovornik naglašava da se efikasnost vakcina najsigurnije potvrđuje nakon protoka određenog perioda od vakcinacije, što bi prema njegovoj proceni trebalo da bude na jesen sledeće godine, ali ukazuje da ni ruska ni kineska, ni Fajzer ni Oksford vakcina ne mogu imati neželjene efekte, jer je prošlo više od mesec dana od prve vakcinacije:\n„Neće nijedna imati negativnih efekata. Svaka vakcina koja se ispituje ispituje se na neškodljivost, odnosno na neželjene pojave. Neželjene pojave, opasne, jake, koje se smatraju teškim neželjenim pojavama posle vakcinacije se javljaju do tridesetog dana posle vakcinacije. Nakon toga, to nisu reakcije na vakcinu nego neki koincidentni slučajevi. Prema tome, kad prođe mesec dana od vakcinacije, a prošlo je mesec i više, neće biti neželjenih pojava, ne treba da se plaši narod toga“.\nPostojeće vakcine bez neželjenih efekata\nVirusolog Ana Gligić deli Petrovićevo mišljenje da vakcine koje su do sada napravljene neće imati negativne efekte.\n„One mogu postojati ako ste alergični na neki od sastojaka vakcine, jer u svakoj vakcini koja se napravi, pored toga što postoji taj zaštitni elemenat, postoje još i primese. Morate u nečemu razrediti vakcinu kad je napravite, a to ne možete u vodi, nego u nekom rastvoru, pa morate dodati i konzervanse da ta vakcina ne propadne u transportu. Neko može biti alergičan na neke sastojke, a inače nema šanse za takve vakcine koje nisu od celog virusa koji je u cirkulaciji da može da izazove bolest. Izazvaće samo imunitet, pošto je ova jedna vakcina ispitana na 90, a druga na 92 procenta efikasnosti“, kaže Gligićeva.\nOna podvlači da je odluka o tome da li će vakcina biti obavezna, na svakoj pojedinačnoj zemlji, odnosno, da ako Svetska zdravstvena organizacija i izda preporuku o tome, svaka država je dužna da je razmotri, a ako to bude naređenje, onda to mora da se poštuje.\n„Svaka zemlja će individualno razmotriti preporuku zavisno od epidemiološke situacije, a pošto je ona svuda loša, u celoj Evropi, za sada ne znamo kako će i šta biti“, zaključuje Gligićeva.


Izvor: SrbijaDanas.com, 22.Sep.2019, 06:52\nJeremićev "Friends of the Center for International Relations" služi za naplaćivanje konsultacija.\nVuk Jeremić, član saveza za Srbiju i direktor CIRSD, osnovao je paralelnu organizaciju u Americi, kako bi izbegao plaćanje poreza, ali i da bi sakrio svoje donatore.\nJeremićeva organizacija u SAD jedan je od donatora CIRSD, ali ko je uplaćivao novac toj američkoj organizaciji nije poznato.\nOrganizacija je CIRSD uplatila 30.000 dolara.\n- Kada Jeremić uradi neki posao u inonstranstvu, neke konsultanske usluge ili predavanje, njemu novac uplaćuju na račun "Friends of the Centar for International Relations". Kada mu zatreba novac za delovanje CIRSD, on povuče novac sa računa te svoje...\nKriminal.. Jeremićev Friends of the Center for International Relations služi za naplaćivanje konsultacija. Kad zatreba, on sa računa američke organizacije povuče novac, pa niko ne zna ko su u stvari pravi donatori


SportDC - Futsal - Muškarci - 2021-2022 - Prva liga RS - Vesti\nČetvrtak, 19.05.2022 04:49\nFutsal / Muškarci / Prva liga RS\nDruga liga RS – Centar\nPFL BIH - Pley off\nPrva futsal liga FBiH, grupa 2\nPrva futsal liga FBiH, grupa 3\nPrva futsal liga FBiH, grupa 4\n02.05.2022 15:39 S. Papaz\nFutsaler Radnika iz Bijeljine, Mirko Marinković, najbolji je strijelac Lige prvaka u futsalu za sezonu 2021/2022, zvanično je potvrđeno nakon final foura odigranog u Rigi. Barcelona je pobjedom od 4:0 u finalu protiv Sportinga, preuzela krunu od ekipe iz Lisabona i okitila se svojom četvrtom titulom prvaka Evrope u futsalu. Po završetku te utakmice, postalo je jasno da će i Mirko...\n10.04.2022 16:12 Čedo Matović\nU futsal Prvoj ligi Republike Srpske sinoć je utakmicama poslednjeg 18. kola stavljana tačka na sezonu 2021/22 i poslednja enigma oko opstanka je riješena. Prije poslednjeg kola bilo je poznato da se tutulom prvaka Reublike Srpske kiti sastav iz Bijeljine Radnik Siti, a u Drugu ligu pored KMF "Brčko Zdravlje" seli i ekipa Jahorine. U meču sezone u direktnom susretu za opstanak sinoć na Sokocu...\n28.03.2022 14:16 S. Papaz\nSedamnaesto kolo Prve lige Republike Srpske u futsalu nije još potpuno kompletirano, ali je jasno da će posljednja, 18. runda, mnogo toga odlučivati. Jedino je poznato da je Radnik novi prvak Republike Srpske i novi premijerligaš Bosne i Hercegovine, te da će Brčko zdravlje u niži rang. Ali, nije poznato ko će sa njima u Drugu ligu, kao i da li se traži još jedna ili čak dvije ekipe, zavisno...\n28.03.2022 08:20 Čedo Matović\nU pretposlednjem 17. kolu futsal Prve lige Republike Srpske sinoć su u Palama u dvorani "Peki" pred oko 300. gledalaca u sjajnoj muškoj borbi, nakon žestokog "rata" u super neizvjesnom meču KMF "Jahorina" savladala je futsalere Željeznice iz Trnova sa 6:5 (3:2). Tako su Vukovi, zaredom upisali i treću veliku pobjedu u borbi za opstanak u društvu najboljih. Junak Paljana bio je najbolji...\n25.03.2022 16:13 Čedo Matović\nPrvenstvo Republike Srpske u futsalu ulazi u samu završnicu, ostalo je da se odigra još dva kola. Bitka za titulu je riješena, Radnik iz Bijeljine je šampion i novi je premijerligaš, a slijedi zanimljiva i velika borba za opstanak u društvu najboljih. Brčko Zdravlje je već drugoligaš, u teškoj situaciji je Jahorina koja je deveta na tabeli sa 20 bodova, dva manje od Glasinca i Ugljevika, tri...\n24.03.2022 20:57 S. Papaz\nFutsaleri bijeljinskog Radnika tri kola prije kraja sezone obezbijedili su titulu prvaka Republike Srpske i plasman u Premijer ligu Bosne i Hercegovine. Posljednju domaću utakmicu igraju u nedjelju protiv Glasinca, a biće to prilika da zajedno sa svojim navijačima proslave titulu. Zbog toga, žele dvoranu ispunjenu do posljednjeg mjesta. - Ovi momci su zaslužili da ih pozdravi puna...\n21.03.2022 15:01 S. Papaz\nFutsaleri Željeznice i Radnika odigraće sutra u Istočnom Sarajevu svoju utakmicu 16. kola Prve lige Republike Srpske u futsalu. Utakmica je ovo bez rezultatskog značaja za goste iz Bijeljine koji su od subote i zvanično novi prvaci Republike Srpske tri kola prije kraja, dok je za Željeznicu od ogromne važnosti jer pobjedom povećavaju svoje šanse za opstanak u prvoligaškom društvu. Iako su...\n21.03.2022 08:17 Čedo Matović\nU meču 16 kola Prve lige Republike Srpske, futsaleri Jahorine večeras u Brčkom u derbiju začelja ubjedljivo su u goleadi savladali otpisanog fenjeraša KMF Brčko Zdravlje sa 5:13 (3:8). Tako su Paljani upisali važnu pobjedu i nastavljaju u poslednja dva kola grčevitu borbu za opstanak u prvoligaškom društvu. Goste, do šestog ovosezonskog slavlja predvodio je najbolji strijelac lige, raspucani...


U KUĆI IMAMO TEMPIRANU BOMBU?! Za vikend do 38 stepeni, majstori kažu: Zbog jedne GREŠKE može da vam se zapali stan | SasoMange\nU KUĆI IMAMO TEMPIRANU BOMBU?! Za vikend do 38 stepeni, majstori kažu: Zbog jedne GREŠKE može da vam se zapali stan\nPrema poslednjim najavama meteorologa, jako toplo vreme zadržaće se u Srbiji do 20. avgusta, a verovatno i duže. Kako je najavljeno, za predstojeći vikend će na jugu zemlje biti od 35 do 38 stepeni, a naredne nedelje visoke temperature će biti u celoj zemlji.\nZbog visokih temperatura koje traju više od mesec i po dana, u većim gradovima skoro je nemoguće doći do majstora koji ugrađuju i servisiraju klima uređaje, pa se nemojte čuditi ako završite na njihovoj listi čekanja uz poruku da će navratiti do vas za dve do tri nedelje, ako ne i duže.\nOčekivano, ovde nije kraj problema, već se može lako desiti da vas majstor “odere” i papreno vam naplati svoj dolazak bez obzira da li je u pitanju montaža, demontaža, popravka ili servis klima uređaja. U slučaju da se zadesite u situacii gde vam je majstor za klimu potreban sad i odmah, preporuka je da putem sajta sasomange.rs pronađete majstora jer ćete na taj način garantovano dobiti odgovarajuću uslugu po najpovoljnijoj ceni.\nServiseri klima uređaja preporučuju da se godišnji servis ili čišćenje klime radi barem jednom godišnje a po potrebi, kada se klima češće koristi, više puta. Kada se klima uključi i oseti se neprijatan miris u vazduhu, to bi trebalo da vam bude jasan znak da što pre treba uraditi servis klima uređaja. U suprotnom, zanemarivanje održavanja higijene u klimi može da ugrozi zdravlje respiratornih organa vas i vaše porodice, pogotovo ako ste skloni alergijama.\nNemojte čekati da klima slabo duva, ne hladi ili duva mlak vazduh. Majstori iz iskustva kažu da mnogi ljudi tada nisu ni svesni da u kući praktično imaju tempiranu bombu jer nije retkost da neispravna klima izazove čak i požar.\nNajveći problem je što ljudi mahom ostavljaju klime bez kontrole i napuštaju stan, te veoma često upravo u tim situacijama dolazi do požara. Savet za sve je da obavezno isključe klimu kada napuštaju stan, bez obzira na to kada je servis rađen i bez obzira na starost klima uređaja.\nPožar u kući mogu da izazovu i ostali električni uređaji koji su dotrajali ili se koriste na neadekvatan način, a u slučaju da primetite treperenje prilikom korišćenja više elektronskih uređaja istovremeno, obratite se hitno električaru da proveri električni sistem vašeg doma.


Atanacković: Pomoć države će uzeti sve velike firme koje žele da opstanu\nBiznis Autor:Beta19. feb. 202112:38\nPomoć, koju je privatnom sektoru ponudila država programom direktnih davanja iz budžeta od tri polovine minimalne zarade radi ublažavanja ekonomskih posledica pandemije, prihvatiće sve velike firme koje žele da opstanu na tržištu, rekao je počasni predsednik Unije poslodavaca Srbije Nebojša Atanacković.\n„Jedina mana te finansijske podrške je što se ne sme otpuštati više od deset odsto zaposlenih i jedan proceduralni problem što se firma mora prijavljivati svakog meseca za pomoć, jer se neće dodeljivati automatski po prijavi za prvi od tri meseca“, rekao je Atanacković.\nPaketom pomoći u ovoj godini predviđeno je da i zaposleni u velikim firmama, ako zatraže, mogu prvi put da dobiju pomoć od po pola minimalne zarade za tri meseca, pod uslovom da ne otpuste više od deset odsto radnika tri meseca po isplati poslednje polovine minimalca.\nProšle godine velike firme su bile isključene iz dva paketa pomoći.\nAtanacković je rekao da veruje da će se državi sada javiti oko milion i po radnika, „jer nema razloga da se ne prijave za nešto što može da se dobije“.\nOn je rekao da je državna pomoć tek trećina od potrebne sume za isplatu zarada i poreza i doprinosa za svakog zaposlenog radnika, kao i da „ima i plata koje su veće od minimalne zarade koju treba da obezbedi poslodavac“.\nKompanija Farmalogist, koja se bavi prometom lekova i medicinskih sredstava će, prema rečima v. d. direktora Danijele Radmanović, zatražiti pomoć države iz budžeta da bi mogla da zadrži 350 zaposlenih u radnom odnosu.\n„Prošle godine je promet bio kao i 2019. godine, jer se firma bavi trgovinom redovnog asortimana lekova i medicinskih sredstava i nije bila uključena u nabavku lekova i opreme neophodne za lečenje bolesti kovid-19“, rekla je Radmanović.\nPredsednik Nacionalne asocijacije špediterskih društava i agenata Srbije Slavoljub Jevtić rekao je da će većina firmi u tom sektoru uzeti pomoć od tri polovine minimalne zarade.\nU članstvu te asocijacije je oko 100 firmi, koje obavljaju 70 odsto spoljnotrgovinskog prometa u oblasti transporta, skladištenja, distribucije, carinskog zastupanja i osiguranja robe u transportu.\n„Pomoć neće uzeti jedino one firme kojima je smanjen obim posla, pa će morati da smanje i broj radnika više nego što je dozvoljeno“, rekao je Jevtić.\nU kompaniji Delta holding, čiji je vlasnik Miroslav Mišković, koja zapošljava više hiljada radnika, još nije doneta konačna odluka o tome da li će se zatražiti pomoć.\nPrema Programu direktnih davanja iz budžeta Srbije, Poreska uprava će na kraju svakog meseca proveravati da li je kompanija otpustila više radnika nego što je propisano.\nFirme koji izgube pravo na direktna davanja dužne su da vrate dobijeni novac, sa kamatom koja se obračunava po stopi za kašnjenje u uplati poreskih obaveza.\nbudžetdržavaNebojša AtanackovićotpuštanjaPomoćUnija poslodavaca Srbije


Poveravanje mandata za sastav Vlade - Vesna Rakić Vodinelić - Peščanik\nPoveravanje mandata za sastav Vlade\nPoveravanje mandata za sastav Vlade uređuju Ustav i Zakon o predsedniku Republike. Iako su ovi izvori prava relativno precizni, u javnosti se čuju različite interpretacije ovog pitanja.\nNajpre nadležnost za poveravanje mandata pripada predsedniku Republike: „Kandidata za predsednika Vlade Narodnoj skupštini predlaže predsednik Republike, pošto sasluša mišljenje predstavnika izabranih izbornih lista“ (Čl. 27 st. 1 Ustava).\nDrugo, poveravanje mandata se vrši posle Ustavom utvrđene procedure, tj .pošto predsednik Republike obavezno sasluša mišljenje predstavnika izbornih lista (čl. 27. st. 1 Ustava). Saslušavanje ovih mišljenja jeste proceduralno pitanje. Slušanje mišljenja je obavezno, ali sadržine takvih mišljenja pravno ne obavezuju predsednika Republike i nemaju praktični pravni značaj.\nTreće, poveravanje mandata nije diskreciono ovlašćenje predsednika Republike, prvo zato što on mora poveriti mandat nekome, a drugo zato što ne može da bira kome će mandat poveriti. Član 18. Zakona o predsedniku Republike glasi:\nDakle, u Srbiji, za razliku od nekih drugih država, predsednik Republike ne može da poveri mandat stranci koja ima najviše mesta u Skupštini, ako ta stranka ne može da obezbedi izbor vlade, tj. ako nema natpolovičnu većinu mesta u Skupštini. Budući da nijedna stranka na ovim izborima nije obezbedila natpolovičnu većinu, tj. nema 126 mesta u Parlamentu, mandat za sastav Vlade može se poveriti samo nekoj koaliciji koja obezbeđuje izbor Vlade, tj. koja obezbedi 126 glasova u Skupštini. Ako/kad se pojavi koalicija koja je obezbedila izbor vlade, tj. koja ima natpolovičnu većinu poslanika u parlamentu, predsednik Republike mora poveriti mandat predstavniku te koalicije. Radi se o pravnoj obavezi predsednika Republike što jasno proističe iz čl. 18 st. 2. Zakona o predsedniku Republike: predsednik Republike dužan je da Skupštini predloži onog kandidata za mandatara (predsednika Vlade) koji može da obezbedi izbor Vlade, tj. onom ko mu pokaže koalicioni sporazum koji obezbeđuje skupštinsku većinu.\nNa primer, ako Jorgovanka Tabaković nema pisani koalicioni sporazum iz koga se vidi da je obezbedila najmanje 126 glasova za izbor Vlade, predsednik Republike joj ne sme poveriti mandate, jer inače krši Ustav i Zakon o predsedniku Republike.


Niška televizija » Građani ovog dela Srbije treba da imaju sve što i stanovnici Beograda i Vojvodine (VIDEO)\nObjavljeno 29.10.2013. 15:24\nTagovi: Društvo, Nacrt zakona o javnom informisanju i medijima, Niš, Politika\nAko budu usvojeni, nacrti zakona o medijskim javnim servisima i elektronskim medijima, u obliku koji je predviđen, a prema kome će javni servisi biti samo RTS i Radio televizija Vojvodine, jug Srbije i Niš biće diskriminisani, a građani i nacionale manjine u ovom delu Srbije će ostati bez informacija od vitalnog značaja, kažu u Koaliciji za Niš.\nPredsednik Skupštine udruženja Koalicija za Niš Miroslav Jović kaže da će, prema predlogu nacrta zakona, RTS i RTV plaćati svi građani Srbije preko budžeta. U isto vreme nacrt predviđa povlačenje države iz lokalnih medija, što praktično znači diskriminaciju ovog dela Srbije.\nI potpredsednik makedonskog nacionalnog saveta Blagoje Ilijevski ocenjuje da bi ukidanjem finansiranja lokalnih medija, odnosno odlukom da se ne formiraju regionalni javni servisi, manjine bile uskraćene za informacije na svom maternjem jeziku. Na NTV-u se, podseca Ilijevski, već reemituje jedna emisijia na makedonskom jeziku.\nMiroslav Jović iz Koalicije za Niš kaže da ovo udruženje ne traži ništa više do onog što imaju građani koji žive u Vojvodini i Beogradu.\nJović naglašava da bi, s obzirom na to da su svi dokumenti i dalje u fazi rasprave, bilo potrebno da se uključi niška politička scena i stručna javnost, i predlozže rešenje da bi se Niš našao u ovom zakonu. On smatra da nije dobro, niti dovoljno, da ovaj proces vodi samo jedna televizija već da bi u ceo proces dobijenja medijskog regionalnog javnog servisa morali da se uključe i predstavnici svih ustanova i organizacija, Filozofskog fakulteta, sve političke partije, narodni poslanici, kako bi se otvoreno suprotstavili nacrtima zakona o javnim servisima i elektronskim medijima, i kako bi se zaustavio proces stalnog zapostavljanja ovog dela Srbije.\nNevolje prilikom odjave grejanja (VIDEO)


Beta 28. septembra 2017. 19:45\nPredsednik Kosova Hašim Tači izrazio je danas, tokom privatne audijencije kod pape Franje u Vatikanu, da se odnosi sa Vatikanom koji nije priznao Kosovo podignu na isti nivo kakav uživaju ostali narodi u svetu.\nKako je saopšteno iz kabineta predsednika Kosova, Tači je istakao da Kosovo nastavlja da čuva strpljenje, veru i vrednosti koje ima kao društvo – ljubav i solidarnost u porodici i u društvu, poštovanje dostojanstva svake osobe, toleranciju i saradnju.\n„Vatikan je vodič i motiv da ostanemo nepokolebljivi u zaštiti i promovisanju ovih vrednosti. Zato smo mi i ponosni na Majku Terezu, jer niko nije bolje od nje štitio i širio ove vrednosti svuda po svetu“, dodao je on.\nTači je obavestio papu o organizovanju godišnje konferencije „Inter-Faith Kosova“, na kojoj se verski poglavari, akademici, političari, naučnici, a medju njima i mnogobrojni bivši lideri država i laureati Nobelove nagrade za mir, sastaju i razgovaraju o produbljenju dijaloga medju verama u čitavom svetu.\nNa sastanku sa državnim sekretarom Vatikana, kardinalom Pjetrom Parolinom, Tači je govorio o unutrašnjem i spoljašnjem jačanju kosovske države, i ocenio da je nezavisnost Kosova donela mir i stabilnost u region.\n„Nagrada za dostignuća Kosova bilo bi priznanje od cele medjunarodne zajednice. Priznanje Kosova znači priznanje težnje za slobodnom, jednakošću, priznanje ljudskih prava i sloboda“, rekao je Tači.\nKako je saopšteno Tači će na sastanku sa Pensom zatražiti „nastavak američke podrške jačanju medjunarodne subjektivnosti, ekonomskom razvoju Kosova i procesu evroatlantskih integracija“, piše u saopštenju.\nTači će takodje zatražiti učešće SAD u „poslednjoj fazi procesa dijaloga Kosova i Srbije, kao garanta mira i stabilnosti u regionu“, kaže se u saopštenju.


Članovi Gradskog štaba za vanredne situacije – ZoomUe\nby Vesna Đurović · Published 26 јула, 2016 · Updated 26 јула, 2016\nUŽICE – Na 4. sednici Gradskog veća imenovani su članovi Gradskog štaba za vanredne situacije grada Užica u privremenom sastavu.\nU privremen sastav imenovani su Nemanja Nešić, zamenik gradonačelnika za poslove zamenika komandanta Gradskog štaba, Katarina Ostojić, član Gradskog veća zadužena za vanredne situacije, za poslove koordinacije aktivnosti Gradskog štaba u sprovođenju mera zaštite i spasavanja i Vladimir Sinđelić, član Gradskog veća zadužen za mesne zajednice, za preduzimanje mera zaštite i spasavanja prema planskim dokumentima i koordinaciju poverenika civilne zaštite. Svi su postavljeni do donošenja rešenja o imenovanju članova Gradskog štaba u stalnom sastavu.\nGradsko veće usvojilo je zahtev Udruženja cerebralne paralize za sticanje prava povlašćenog potrošača za utrošenu vodu, tako da će ovo Udruženje od 1. avgusta imati status subvencionisanog korisnika i utrošenu vodu će plaćati JKP “Vodovod” kao korisnik III kategorije.\nČlanovi Veća su, informativno, dobili i izveštaje nezavisnog revizora za 2015. godinu o poslovanju javno komunalnih preduzeća Niskogradnja, Vodovod i Duboko.\nNext story Traži se rešenje problema deponije u Prijepolju\nPrevious story Gradi se kružni tok kod Vatrogasnog doma


Bundesligaški klubovi ne žele da rukometaši nastupaju za reprezentacije u kvalifikacijama – Svijet Rukometa\nHome / Evropa / Bundesligaški klubovi ne žele da rukometaši nastupaju za reprezentacije u kvalifikacijama\nRedakcija 23. Oktobra 2020.\tEvropa 251 Views\nZbog trenutne epidemiološke krize izazvane pandemijom korona virusa, njemački Bundesligaš Rhein-Neckar Löwen mogao bi svojim igračima onemogućiti odlazak na reprezentativna okupljanja koja su na rasporedu početkom novembra mjeseca.\n„Jasno je da igrače ne možemo poslati na reprezentativna okupljanja ukoliko igrač odlazi u ruzično područje, te da nakon povratka u Njemačku mora biti u karanteni. Trenutno smo u globalnom problemu izazvanom pandemijom, a osim ekonomske odgovornosti za naš klub imamo i zdravstvenu odgovornost za naše igrače“ istakla je Jennifer Kettemann, direktorica Rhein-Neckar Löwen.\nBundesligaški klubovi tražili su od Nemačkog rukometnog saveza garancije da igrači neće morati u obavezni karantin kada se vrate sa reprezentativnih okupljanja.\nUkoliko odgovor saveza bude negativan, sigurno je da će i drugi klubovi slijedi ideju Rhein-Neckar Löwena. To bi uticalo i na našu reprezentaciju obzirom da bi Benjamin Burić propustio mečeve sa Njemačkom i Austrijom.


Ljajić: Sa Albanijom raditi zajedno na privlačenju turista\nRasim Ljajić kaže da je Srbija zainteresovana da poveća turistički promet između Srbije i Albanije koji je sada navodi, zanamerljiv jer svega 3.000 do 5.000 naših ljudi boravi u Albaniji, dok mi čak i ne registurjemo albanske turiste u Srbiji s obzirom na njihov mali broj .\n"Verujemo da ovaj sporazum može da podstakne i približi turistima i jedne i druge zemlje naše potencijale. Verujemo da imamo puno toga da ponudimo i da će međusobne razmene i stručnjaka iz oblasti turizma, saradnja naših turističkih agencija, privrednih komora, ali i dolasci medija iz jedne i druge zemlje koji će izveštavati o tim potencijalaima i te kako doprineti rastu turističkog prometa i u jednom i u drugom pravcu", rekao je Ljajić.\nNaveo je da je Sporazum sa Albanijom jedan u nizu koje Srbija ima sa manje-više svim zemljama regiona, a ostalo je da se takvi sporazumi, koji su već usaglašeni, potpišu sa Hrvatskom i Bugarskom.\n"Na ovaj način želimo da kreiramo zajednički turistički proizvod zemalja regiona. Smatramo da su ti sporazumi od velike važnosti jer vode ka kreiranju tog zajedničkog turističkog proizvoda. Time povećavamo šansu da privučemo turiste iz udaljenih, pre svega preokeanskih tržišta", kaže Ljaljić.\nUkoliko, dodaje, zemlje regiona nastupaju sasmostalno i pojedinačno, te šanse su znatno manje s obzirom na trendove turista, posebno sa udaljenih tržišta, da tokom jednog turističkog putovanja posećuju dve, tri ili više zemalja.\nSrbija, kaže Ljajić, do sada ima zajedničke turističke proizvode sa Crnom Gorom i Makedonijom.\n"Želimo i na ovaj način da damo doprinos kreiranju zajedničkog turističkog proizvoda pre svega zemalja Zapadnog Balkana. Ništa bolje ne može da povezuje narode, države, naša društa kao što to može turizam i ništa bolje i efikasnije ne može da ruši stereotipe i barijere među ljudima kao što mogu turistička putovanja i doživaljaji koje ti ljudi imaju tokom turističkih posete i boravka u određenim zemljama", naglasio je Ljajić.\nU tom pogledu, ocenio je, društvena uloga turizma je zaista velika.\nKada je reč o saradnji sa Albanijom, Ljajić kaže da smo do sada zajednicki pokušali da se predstavimo na japanskom trižstu, te smo to učinili zajedno sa Albanijom i Crnom Gorom.\n"Posle toga u taj proizvod i taj nastup su uključeni još Makedonija i BiH pod nazivom Balkan - vaša sledeća destinacija. Verujemo da to jeste put ka kreiranju tog zajedničkog turističkog proizvoda", navodi Ljajić.\nSrbija je, kaže, zainteresiovana za kreiranje zajedničkog turističkog proizvoda između Srbije i Albanije i šta je to što možemo da ponudimo trećim tržištima.\n"Otvoreni smo za saradnju sa pre svega Makedonijom i Crnom Gorom gde smatramo da postoje potencijali, ali i drugim zemljama, da nastupamo prema trećim posebno udaljenim tržištima. U tome veliku ulogu imaju naše turističke privrede, naši tur-operatori, naše turističke agencije, i svakako da će deo ovog projekta biti i privredne komore jedne i druge zemlje", rekao je Ljajić.\nMinistar turizma i zaštite životne sredine Blendi Klosi rekao je nakon potpisivanja Sporazuma da turizam postaje sve značajniji deo privrede dveju zemalja jer donosi novac, a novac donosi ekonomsku moć i boljitak za sve regione.\n"Albanija i Srbija imaju velike šanse i mnogo toga što mogu zajednički da ponude. Potencijali su veliki i treba ih iskoristiti, a uključuju kulturnu baštinu, promovisanje našeg života, životnih stilova", kaže Klosi i navodi da nakon potpisivanja Sporazuma treba pružiti veliku podršku svim institucijama uključenim u turistički sektor.\nSa Ljajićem je, navodi Klosi, razgovarao o potrebi da se organizuje zajednički sastanak ministara turizma iz regiona kako bi se radilo na izradi zajedničke strategije i kreiranju zajedničkog turističkog proizvoda koji bi objedinjavao sve ponude koje mogu da pruže zemlje iz regiona, uključujući Makedoniju, Crnu Goru, BiH i Kosovo.\n"Tako bismo mogli da ostvarimo daleko veće rezultate na svetskom tržištu", kaže Klosi.\nPlaćanje Dina karticom na 70 prodajnih mesta na internetu 2\nPočinje rad na obnovi nuklearnih potencijala Srbije 2\nDinar nastavlja mirovanje, kurs sutra 118,3533 3\nEU podržala zaštitne mere na uvoz za čelika 8\nTrgovinski rat – najveći globalni rizik 5


Postavio Yucom - 12/06/2020 Poglavlje 23, Saopštenja\nU pogledu kvaliteta samog konsultativnog procesa, podsećamo da je Ministarstvo pravde sa Radnom grupom NKEU konsultacije započelo u februaru 2020. godine. U dva ciklusa rasprave održano je 5 radnih sednica, čime je obnovljena saradnja sa Ministarstvom pravde nakon dužeg prekida. Radna grupa uputila je preko 150 komentara na dokument u drugom ciklusu konsultacija. Upućeni komentari u velikoj meri poklapaju se i sa zamerkama koje je Evropska komisija imala na prvi nacrt dokumenta. U tehničkom smislu ukupan procenat prihvaćenih komentara iz drugog ciklusa je 44.2%, delimično prihvaćenih 4.9%, a neprihvaćenih 45.4% od konkretnih komentara na tekst, dok opšti komentari, koji su od suštinskog značaja za pravac reformi u oblasti vladavine prava, pri kojima radna grupa ostaje, nisu ni razmatrani.\nZbog svega navedenog podsećamo da smisao konsultacija sa civilnim društvom nije da se tehnički poštuje forma, već da se suštinski i u dobroj veri prihvati stručno mišljenje. Pozivamo Ministarstvo pravde da se u tom duhu razmotre komentari RG NKEU za Poglavlje 23 za delove dokumenta koji se odnose na pravosuđe i borbu protiv korupcije, posebno u pogledu izrade teksta amandmana na deo Ustava o pravosuđu i dobijanje mišljenja Venecijanske komisije, pristupa informacijama od javnog značaja i prevencije korupcije u javnim nabavkama.


Beograd: Voždovčani okupljanjem započeli pripreme za novu sezonu\nPripreme je danas započela ekipa Voždovca, a prozivku igrača obavio je novi šef stručnog štaba ’’zmajeva’’ Radomir Koković.\nFudbaleri Voždovca su današnjim okupljanjem na stadionu na Dušanovcu zvanično započeli pripreme za novu sezonu. Na prozivci koju je obavio novi šef stručnog štaba Radomir Koković prisutno je bilo osamnaest igrača, a u narednom periodu očekuje se angažovanje pojačanja.\nPrisutni su bili sledeći igrači: Marko Ilić, Mihailo Karadžić, Alen Mašović, Strahinja Bošnjak, Borko Duronjić, Miloš Mihajlov, Nikola Mikić, Jovan Nišić, Stefan Purtić, Nikola Trujić, Bojan Kovačević, Dragan Stoisavljević, Radovan Avram, Igor Maksimović, Božidar Veličković, Luka Cvetičanin, Aleksandar Jeftić i Lazar Zličić.\nOkupljene je najpre pozdravio Jovan Damjanović koji je istakao da je prošla sezona bila teška, i ne u skladu sa renomeom kluba, ali da bi svi morali da nauče iz grešaka:\n’’Ulazimo u sezonu sa određenim promenama, ali sa jasnim ciljevima i visokim ambicijama. Zahvaljujem se nekadašnjem direktoru Goranu Grkiniću koji je uradio mnogo za klub i postavio temelje za stabilan i respektabilan klub kakav je Voždovac danas. Novi šef stručnog štaba Rade Koković je jedan od najtalentovanijih stručnjaka u Srbiji i u skladu sa ambicijama kluba smo izabrali novog trenera, a on svoj stručni štab. Uzbuđen sam zbog onoga što nas očekuje u narednoj sezoni, jer mislim da ćemo zajedničkim snagama vratiti klub na mesto koje mu pripada.’’\nNovi šef stručnog štaba ’’zmajeva’’, Radomir Koković, takođe je pozdravio sve igrače i istakao da ne sumnja da je pred njima i stručnim štabom plodonosna saradnja koja će doneti sjajne rezultate:\n’’Došli smo do perioda kada sa reči prelazimo na dela, idemo na teren i to je ono što me jako raduje. Moji saradnici i ja ćemo od prvog dana nametnuti naš sistem i filozofiju rada i trudićemo se da izgradimo prepoznatljiv model igre koji će ’’izbaciti’’ pojedinca i koji će Voždovcu doneti pozitivan imidž. Želim da postanemo jedinstveni u Srbiji i da svojom igrom i ponašanjem nametnemo nove trendove i pomeramo granice fudbala u Srbiji.’’\nEkipa Voždovca će prvi deo priprema odraditi u Beogradu, i to na terenima Fudbalskog Saveza Beograda, jer se na stadionu u Zaplanjskoj trenutno vrše veliki radovi na zameni veštačke podloge. Nakon toga ekspedicija ’’zmajeva’’ će se 23.juna uputiti na dvonedeljne pripreme u slovenačkom Velenju.


Tešku nesreću skrivio ne samo vozač autobusa već i mašinovođa? - Društvo - Dnevni list Danas\nPočetna » Društvo » Tešku nesreću skrivio ne samo vozač autobusa već i mašinovođa?\nNastavljeno suđenje za nesreću na pružnom prelazu u Donjem Međurovu u kojoj je poginulo osmoro, a povređeno 20 ljudi\nZ. Miladinović27.11.2019. 16:01\nZgrada Osnovnog i Viseg suda u Nišu Foto: Vesna Torović\nNa suđenju za nesreću na pružnom prelazu u Donjem Međurovu, u kojoj je osmoro ljudi poginulo i više od 20 povređeno, sudski veštak za saobraćaj Dragan Marković kazao je da je „analizom dostupnih podataka ustanovio da postoje dva bitna propusta mašinovođe“ koja su doprinela da se nesreća dogodi.\nSuđenje pred Osnovnim sudom u Nišu nastavljeno je danas, a okrivljeni je vozač „Niš-ekspresa” Milan Zdravković (31), koga Osnovno javno tužilaštvo tereti da je izazvao nesreću u Donjem Međurovu 21. decembra 2018. godine. Tužilaštvo je za njega zatražilo maksimalnu zakonsku kaznu za teško delo protiv bezbednosti javnog saobraćaja koja iznosi osam godina zatvora.\nVeštak Marković je danas, objašnjavajući prvi propust mašinovođe, čije ime nije saopšteno, naveo da se voz koji se sudario sa autobusom „Niš-ekspresa” kretao u staničnom području brzinom od 60,3 kilometra na čas, a da je ograničenje na mestu nesreće bilo 50 kilometra na sat. On je kao drugi propust naveo da mašinovođa prilikom nailaska na pružni prelaz nije više puta koristio sirenu, a bio je obavezan da to učini.\n– Analiza je pokazala da do udesa ne bi došlo da se se mašinovađa kretao propisanom brzinom jer bi autobus 13 sekundi pre nailaska voza prešao pružni prelaz. Takođe, da je više puta koristio sirenu, siguran sam da bi to upozorilo vozača autobusa i putnike i da bi došlo do sasvim drugačijeg razvoja situacije- ocenio je Marković.\nOn je dodao da je činjenica da je autobus prešao preko pružnog prelaza bez zaustavljanja, samo sa smanjenom brzinom na osam kilometra na čas, a da je mašinovođa pri toj brzini autobusa mogao da uoči da se on nije zaustavio u zoni pružnog prelaza koja je opasna za saobraćaj.\nNa današnjem ročištu nije bilo reči o Zdravkoviću, koji, kako saopštavano ranije, prilikom prolaska pored saobraćajnih znakova “andrejin krst” i “stop“ nije zaustavio autobus, a morao je to da učini.\nSuđenje se nastavlja 29. januara, kada će, kako je najavljeno, odbrana optuženog i oštećenih imati prilike da postavlja pitanja veštaku Markoviću u vezi sa njegovim nalazom.\nNišNiš ekspresSaobraćajna nesrećaSuđenjeNiš


Dastin Hofman nema sreće sa serijom „Luck“, uginuo treći konj na snimanju Prolog\nČuvenog Dastina Hofmana više nećemo gledati na kanalu HBO u seriji „Luck“. Naime, producenti ove serije su odlučili da prekinu sa snimanjem serije kada je na setu prošle nedelje uginuo jedan konj. U januaru ove godine počela je da se snima druga sezona serije „Luck“, ali je snimanje prekinuto zbog činjenice da su tri konja uginula od početka snimanja serije.\nPored Hofmana u seriji o mafijašima koji zgrću novac na konjskim trkama, igra i Denis Farina.\nMajkl Man i Dejvid Milh koji su tvorci serije „Luck“ priznaju: “Izuzetno smo ponosni na celu seriju, na scenario, glumce, proslavu kulture konja i sve one koji su učestvovali u produkciji serije, i jako bi voleli da, bez obzira na sve, nastavimo sa snimanjem serije i u budućnosti”.\nNama ostaje da sačekamo i vidimo kakva je budućnost i sudbina ove serije.\nNetflixov 'The Ritual' obećava uzbudljivu planinarsku horor priču\nMajkl Fonc (Maykel Fonts) konačno u Beogradu\nGeorge Clooney: Još uvek nisam pronašao ljubav svog života


Da li će crnogorski radnik biti opasniji od poljskog vodoinstalatera | EurActiv Srbija\nU idealnom slučaju da Srbija i Crna Gora, sprovođenjem teške i zahtevnih reformi, 2025. uđu u Evropsku uniju, postavlja se pitanje da li bi zajamčena sloboda kretanja i zapošljavanja unutar EU značila da bi se "crnogorski radnik pojavio kao veća opasnost" po nadnice, zapošljavanje i socijalna davanja od ranije prokaženog "poljskog vodoinstalatera", navodi italijanski list Avenire. List u analizi Strategije za Zapadni Balkan Evropske komisije navodi da mogućnost da u EU kroz nekoliko godina uđu ne dve, već i više novih članica, zahteva temeljno preustrojstvo institucija i sistema odlučivanja u Uniji.\nMogu se čuti i vrlo ozbiljna mišljenja da bi objedinjavanje ekonomskog prostora i tržišta bivše Jugoslavije, iako politički to ostaju nove državne celine, mogao biti pravi "most" za buduće ugrađivanje Zapadnog Balkana u EU.\nAnalitičar italijanskog lista je samo stavio na videlo razmišljanja u sedištu EU u Briselu i nekim članicama Unije da je sad kucnuo čas da se oni koji odlučuju o budućnosti ozbiljno posvete stvaranju "Evrope u više brzina".\nNa nužnost uspostavljanja "EU u dve brzine" je ovih dana ponovo ukazao francuski predsednik Emanuel Makron i sad se najviše čeka šta će na to reći nova nemačka vlada, jer Makron prevashodno misli da se zona evra, kao okosnica nove snage EU, mora osetno objediniti i osnažiti.\nTo je i odgovor na kritike za loše rešavanje proteklih kriza u EU, od finansijske, pa do problema s ilegalnom imigracijom, terorizmom, izlaska iz članstva Velike Britanije, velikih neslaganja između članica na istoku i na zapadu Unije.\nAvenire ocenjuje da odlučujuću ulogu treba da odigraju Berlin, Pariz i Rim, a donedavni britanski vicepremijer Nik Kleg tu nekako vidi i gde bi zapadnobalkanske zemlje mogle postepeno da se ugrade, mada očigledno u "drugu evropsku brzinu", premda se spominje da struktura EU može dobiti i tri nivoa.\nKleg navodi da snažno insistiranje u Strategiji na regionalnom ekonomskom povezivanju znači da bi tesna privredna i tržišna saradnja zemalja Zapadnog Balkana značila da to može postati "most" za buduće približavanje i ugrađivanje u Uniju.\nBivši lider britanskih liberaldemokrata ocenjuje da su u "nasleđu 90-ih godina, primer čega je i granični spor Slovenije i Hrvatske, prava tragedija i ironija da su to, osim Albanije, sve zemlje bivše Jugoslavije koje su u proteklih 20-ak godina međusobno gradile samo prepreke".\nOn posebno navodi "uticaj Rusije na srpsku politiku" i dodao da mu je albanski premijer Edi Rama rekao da se, pored ostalog, ljudima u regionu mora "ponuditi Evropa" umesto nametljive islamske ideologije.\nZato je u pravu evropski komesar Johanes Han koji kaže da "EU treba da izvozi stabilnost, a ne uvozi nestabilnost" i ne dopusti stvaranje novih uticajnih sfera na Balkanu, ocenio je Kleg.\nFlorijan Biber, direktor Centra za proučavanje Jugoistočne Evrope u Gracu, ocenjuje da će "najteža pitanja proširivanja EU biti bilateralni sporovi vezani za granice, prava manjina, nezavisnosnost Kosova, potpuno oprečna viđenja onoga što se događalo 90-ih godina".\n"EU se godinama oglušavala o te problem, a sad ih Strategije stavlja u središte", zaključuje Biber i navodi da na Zapadnom Balkanu ne preti neki novi rat, "već niz malih incidenata koji postepeno mogu da podriju mirovne sporazume iz 90-ih".


SNS: Novaković iznosi laži o Andreju Vučiću - Izazov\nNovi magazin 27. septembra 2020. 19:28\nNovosadski odbor Srpske napredne stranke (SNS) odbacio je večeras optužbe potpredsednika Narodne stranke Borislava Novakovića da je gradonačelnik Novog Sada Miloš Vučević „samo oruđe u rukama Andreja Vučića“, brata predsednika SNS-a Aleksandra Vučića.\n„Količina laži koje je (Novaković) izrekao o Aleksandru i Andreju Vučiću, kao i o Milošu Vučeviću, prevazišla je sve dosadašnje gluposti koje je izjavio. Spominjanje Andreja Vučića kao vlasnika ogromne količine zemlje u Vojvodini bez ijednog dokaza, pokazuje patološku mržnju prema najužoj porodici Aleksandra Vučića. ‘Krivica’ Andreja Vučića je jedino u tome što je rođeni brat predsednika Srbije“, naveo je SNS u saopštenju za javnost.\nOni su Novakovića nazvali „Bora Solunac“, aludirajući na aferu kada je Novaković u Skupštini Srbije 2001. godine navodno glasao, iako se u to vreme nalazio u Solunu.\n„Blaćenje Miloša Vučevića koji je prvi čovek u istoriji Srpske Atine treći put uzastopno izabran za gradonačelnika Novog Sada takođe je potpuno besmisleno i bez dokaza. Miloš Vučević je doveo domaće i strane investitore, smanjio nezaposlenost ispod sedam odsto, a prosečna plata u Novom Sadu je veća nego u ostalim delovima Srbije“, naveo je SNS.\nNovaković je prethodno u intervjuu ta portal Nova.rs rekao da je Miloš Vučević „dvorska luda“ Andreja Vučića.